Pravni status Lužičkih Srba u sastavu Savezne republike Nemačke\nUjedinjenje dve nemačke države, koje je omogućio raspad totalitarnog sistema u zemljama Centralno-Istočne Evrope, pre svega u Nemačkoj Demokratskoj Republici, podrazumevalo je dugotrajan i složen proces. Tokom njegove realizacije morali su se uzeti u obzir interesi obe Nemačke. Pre svega, ponovo je došlo na red pitanje interesa srpskolužičkog stanovništva, čija su prava u sastavu NDR bila bar formalno zaštićena sistemom zakona. U Sporazumu o ujedinjenju, koji je sklopljen između vlada FRN i NDR 31. avgusta 1990. g. (čl. 35), predviđen je slobodan nacionalno-kulturni razvoj Lužičkih Srba i njihovog društvenog života za vreme prelaznog perioda do konačnog sjedinjenja dveju nemačkih država.\nNakon ujedinjenja Nemačke došlo je do promena u teritorijalno-administrativnom ustrojstvu bivše NDR: umesto okruga, u skladu sa federalnim ustavom, obnovljena je ranija podela na Zemlje. To se odnosi i na teritoriju Lužice. Danas veći deo Gornje Lužice ulazi u sastav Slobodne zemlje Saksonije, a Donja Lužica i manji deo Gornje - u sastav Zemlje Brandenburg. Osim federalnih zakona svaka od Zemalja reguliše i pravni položaj Lužičkih Srba. Za osnovu zakonodavne politike zemalja prema nacionalnim manjinama uzeta je praksa primenjivana u FRN, koju je, pak, utemeljio SEBS, kao i, u izvesnoj meri, iskustvo nacionalne politike NDR.\nGodine 1992. u obema Zemljama - Brandenburgu i Saksoniji - doneseni su lokalni ustavi, u kojima su utemeljene pravne osnove politike prema lužičkosrpskom stanovništvu. U ustavu Brandenburga tome je posvećen član 25, koji doslovce glasi ovako:\n«Čl. 25. Prava Soraba (Venda):\n1. Garantuje se pravo sorabskog naroda na zaštitu, očuvanje i razvoj svog nacionalnog identiteta i oblasti koju naseljavaju. Zemlja, udruženja i ujedinjeni savezi udruženja doprinose realizaciji ovog prava, naručito kulturne samostalnosti i efikasnog političkog uređenja sorabskog naroda.\n2. Vlada Zemlje podržava očuvanje kulturne autonomije i van njenih granica\n3. Sorabi imaju pravo na očuvanje i razvoj sorabskog jezika i kulture u javnom životu i njihovu upotrebu u školama i dečijim ustanovama.\n4. U oblasti koju nastanjuju Sorabi u poslovanju se koristi sorabski jezik. Sorabska zastava je plavo - crveno - bela.\n5. Ostvarenje prava Soraba reguliše zakon. On mora da garantuje učešće sorabskih predstavnika u rešavanju sorabskih pitanja, naročito u zakonodavstvu».\nPrema Ustavu mehanizam realizacije prava Lužičkih Srba određuje poseban zakon, koji je usvojio landtag Zemlje Brandenburg jula 1994. g. U skladu sa njim građani mogu sasvim slobodno da izjavljuju svoju pripadnost lužičkosrpskom narodu i to ne utiče na njihova prava. Zakon je naznačio oblasti koje naseljavaju Lužički Srbi i propisao da je garant ostvarenja ustavnih prava Lužičkih Srba vlada Zemlje, kao i administracija okruga i udruženja. Različite konkretne mere koje se odnose na prava Lužičkih Srba na nivou Zemlje neposredno osigurava nezavisni Savet za lužičkosrpska pitanja, a u okruzima i udruženjima - specijalna ovlašćena lica. Savet za lužičkosrpska pitanja po svom statusu ravan je savetodavnom parlamentarnom komitetu. Niz odredbi ovog Zakona odnosi se na lužičkosrpski jezik, škole, kulturu i t. d.\nU Ustavu Slobodne Zemlje Saksonije prava Lužičkih Srba regulišu članovi 2, 5 i 6, koji su ovako formulisani:\n4. U oblastima koje naseljavaju (Sorabi - Ur.) nacionalne boje i grb Soraba ravnopravni su sa zastavom i grbom Zemlje.\n1. U narod Slobodne Zemlje Saksonije spadaju građani nemačke, sorabske i drugih nacionalnosti. Zemlja priznaje njihovo pravo na Otadžbinu.\n2. Zemlja garantuje i štiti pravo nacionalnih i etničkih manjina - državljana Nemačke na očuvanje sopstvenog identiteta, kao i na razvoj svog jezika, religije, kulture i tradicije.\n3. Zemlja uvažava interese nacionalnih manjina koje zakonito borave na teritoriji Zemlje.\n1. Građani sorabske nacionalnosti koji žive na teritoriji Zemlje su punopravni deo stanovništva. Zemlja garantuje i štiti pravo na očuvanje njihovog identiteta, kao i na negovanje i razvoj njihovog jezika, kulture, tradicije, naročito u školama, predškolskim i kulturnim ustanovama.\n2. U lokalnom i komunalnom planiranju uzimaju se u obzir životne potrebe sorabskog naroda. Čuva se nemačko - sorabski karakter oblasti u kojima je naseljena sorabska manjina.\n3. Saradnja između Zemalja, naročito u Gornjoj i Donjoj Lužici predstavlja interes države».\nU Saksoniji se realizacija ovih ustavnih normi ostvaruje nizom uredbi, pre svega o obrazovanju, o upotrebi lužičkog jezika u institucijama i u sudu, kao i o poslovanju javnih ustanova, pisanju naziva ulica i naselja. Za razliku od Brandenburga u Saksoniji do danas nema zakona o opštim pravima Lužičkih Srba koji bi odgovarali zahtevima vremena. Istina, Zakon o zaštiti prava lužičkosrpskog stanovništva iz 1948. godine još uvek je na snazi, ali je on u mnogim dimenzijama izgubio aktuelnost, a ponekad je čak i u suprotnosti sa njihovim sadašnjim pravnim statusom. Osim toga u Saksoniji nema specijalnog nezavisnog organa - Saveta za pitanja Lužičkih Srba, kakav postoji u Brandenburgu. To znači da Lužičani imaju pristup u parlament i vladu Zemlje samo preko poslanika ili vladine institucije, što onemogućava vanstranačko zastupanje političkih interesa nacionalnih manjina, jer poslanicu u landtagu, pa i oni lužičkosrpske nacionalnosti, istupaju pre svega kao nosioci mandata svojih stranaka. Zakon o izborima u Saksoniji, za razliku od brandenburškog ne predviđa promenu praga od 5% za izborne koalicije nacionalnih manjina. To praktično isključuje mogućnost da nezavisni predstavnik Lužičkih Srba osvoji mandat u landtagu. Istina, u poslednje vreme situacija počinje da se menja. Godine 1996. landtag Saksonije doneo je odluku da se na svake tri godine priprema referat o položaju Lužičkih Srba, što će omogućiti da se skrene pažnja na goruća pitanja.\nZajedno sa ostalim nacionalnim manjinama i etničkim grupama Lužički Srbi bore se za unošenje amandmana u Osnovni zakon Nemačke o zaštiti i omogućavanju razvoja etničkih manjina s nemačkim državljanstvom, ali do danas njihove inicijative nisu ostvarile uspeh. Međutim, na federalnom nivou ipak su unesene tačke o njihovim pravima, veoma važne za nacionalne manjine. Član Osnovnog zakona zabranjuje bilo kakvu diskriminaciju zbog jezika, porekla ili nacionalne pripadnosti. Zakon o izborima i zakon o partijama obezbeđuje različita prava za partije i izborne koalicije nacionalnih manjina, iako je značaj ove tačke za Lužičke Srbe, kao, uostalom, i za ostale manjine, pre simboličan. Od 1992. godine na opšteevropskom nivou zajedno sa najrazličitijim deklaracijama SEBS/OEBS, Saveta Evrope, kao i Evropske zajednice usaglašena su dva važna sporazuma o zaštiti manjina kojima se pridružila i Nemačka: povelja o zaštiti i doprinosu razvoju jezika manjina iz 1992., kao i okvirni sporazum Saveta Evrope o zaštiti nacionalnih manjina iz 1994. godine. Prilikom izvršenja ovih uredbi u regionalnim i komunalnim organima vlade Brandenburga i Saksonije nastali su brojni problemi za Lužičke Srbe. Pre svega, u mnogim ustanovama poslovanje na dva jezika ostalo je formalnost, korišćenje lužičkog jezika na javnim mestima nije obezbeđeno zbog nedostatka stručnjaka.\nU cilju realizacije prava na slobodan razvoj u oktobru 1991. godine u FRN je osnovana Fondacija za lužički narod koja treba da finansijski obezbedi javno-političku delatnost, potrebe kulturnih i naučnih institucija itd. Sredstva za Fondaciju daju Federalna vlada - 1/2, Slobodna Zemlja Saksonija - 1/3, a Zemlja Brandenburg - 1/6 sume.\nU skladu sa tradicijom i savremenom realnošću punovažni zastupnik interesa lužičkosrpskog stanovništva kako pred nemačkom državom, tako i pred međunarodnim organizacijama je savez lužičkosrpskih udruženja i društava «Domovina». Njeni pridruženi članovi su lužičkosrpska društva van Lužice. U isto vreme u Lužici su aktivna razna društva i udruženja, koji se bave pitanjima javnog, religijskog, kulturnog i sportskog života.\nNakon ujedinjenja Nemačke izvršena je regionalizacija nekih lužičkosrpskih obrazovno-naučnih i kulturnih institucija. Pre svega, 1991. godine zatvoren je Srpski pedagoški institut u Budišinu, a obrazovanje učiteljskih kadrova za Lužicu vrši se na Lajpciškom univerzitetu, na kome već duže vreme funkcioniše Institut sorabistike. U Budišinu se i dalje obrazuju socijalni pedagozi i vaspitači u obdaništima. Iste te 1991. godine zatvoren je Institut Srpskolužičke etnologije, koji je radio u okvirima AN NDR, i od 1. januara 1992. godine na njegovoj osnovi započeo je sa radom Srpski Institut kao državno-privatna institucija. Institut ima odeljenje kulturne i socijalne istorije, empirijskih kulturnih istraživanja (etnoloških, lingvističkih) i radnu grupu donjolužičkih istraživanja. Pri njemu funkcionišu Lužička centralna biblioteka i Lužički kulturni arhiv.\nObjavljivanjem knjiga na lužičkosrpskom jeziku bavi se izdavačka kuća «Domovina», koja je 1992. godine reorganizovana u akcionarsko društvo sa ograničenom odgovornošću. Ona obezbeđuje potrebnu količinu školskih udžbenika. Osetno su smanjeni tiraži književnih dela, što se objašnjava značajnim porastom troškova štampe.\nNa gornjolužičkom jeziku izlaze časopisi «Serbske nowiny» (do 1991. godine «Nowa doba»), «Rozhlad» i neka druga izdanja, koja u o principu zadovoljavaju informativne potrebe Lužičkih Srba. Srednjonemačka radiostanica ima svakodnevnu tročasovnu emisiju na gornjolužičkom jeziku, a Istočnonemački radio - svakodnevnu jednosatnu emisiju na donjolužičkom. Osim toga postoji takođe polučasovna televizijska emisija na donjolužičkom, što je od naročito velikog značaja s obzirom na osetno smanjenje praktične upotrebe donjolužičkog jezika.\nUmetničko-estetske potrebe Lužičkih Srba treba da zadovolji dvojezičko Nemačko-lužičko pozorište u Budišinu i Lužički nacionalni ansambl (do 1989 - Državni ansambl lužičke narodne kulture), koji je 1996. godine postao društvo sa ograničenom odgovornošću.\nOd trenutka ujedinjenja Nemačke javni, naučni i kulturni život Lužičkih Srba se uopšte uzev jako izmenio u pravcu prilagođavanja realijama zapadnog demokratskog društva u kome država, pružajući nacionalnim manjinama određene pravne garancije i finansijsku podršku, ne preuzima nikakvu odgovornost za njihov unutrašnji razvoj, već omogućava društvu da se bavi time.


Sindikat - Zbog opstrukcija "Šuma RS" prestala s radom teslićka "Destilacija" - Akta.ba\n06.03.2018. 09:19 / Izvor: Fena\nIz Sindikata šumarstva, prerade drveta i papira u Republici Srpskoj najavili su da će 400 radnika hemijske industrije "Destilacija" iz Teslića doći na proteste pred zgradom Vlade i sjedištem "Šuma RS", koje smatraju odgovornim za prestanak rada tog teslićkog preduzeća.\n"Austrougarski car Franjo Josip prije 120 godina otvorio je preduzeće hemijske industrije "Destilacija" u Tesliću, a jučer je Risto Marić, direktor Javnog preduzeća "Šume RS" a.d. Sokolac zatvorio ovo preduzeće i ono je prestalo s radom", navodi se u saopćenju iz ovog sindikata.\n"Ovakvim ponašanjem je Risto Marić izazvao veliko ogorčenje radnika, koje je tim veće kada se zna da se drvna masa iz RS-a nesmetano izvozi u Srbiju preko privatnog preduzeća "23. mart" sa sjedištem u Rudom, koje direktor Marić redovno, u izobilju, snabdjeva potrebnom najkvalitetnijom sirovinom", navodi se u saopćenju ovog sindikata.\nNajavljuju da će se radnicima "Destilacije" na protestima u Banjoj Luci pridružiti i ostali zaposleni u drvoprerađivačkom sektoru RS-a, koji također nemaju uredno snabdjevanje sirovinom i koji su, kako se navodi, ogorčeni što već godinama preduzeće "23. mart" iz Rudog ima privilegiran status u odnosu na drvoprerađivače iz RS-a.\n#prestanak s radom


Drama u Novom Pazaru: Hitna evakuacija zgrade\nEVAKUACIJA STANARA ZGRADE U NOVOM PAZARU: Hitna pomoć, policija i vatrogasci ispred objekta\nSTANARI zgrade u centru Novog Pazara evakuisani su iz svojih stanova zbog tegoba sa disanjem, nezvanično saznaju "Večernje novosti".\nOni su, pričaju nam okupljeni, oko 21 sat osetili težak i opor miris zbog kojeg su teško disali.\nPozvali su policiju, vatrogasce i Hitnu pomoć, koji su ubrzo stigli i započeli evakuaciju.\n- Zbog problema sa disanjem jedna osoba je prebačena u Opštu bolnicu gde će joj biti ukazana lekarska pomoć. U toku je provera šta je izazvalo tegobe kod stanara - kaže nam izvor iz policije.\nPrema nepotvrđenim informacijama, sumnja se da je možda došlo do curenja plina, da je aktivirana neka vrsta dimne bombe ili je došlo do prosipanja kiseline.\nSrbija Novi Pazar Drama evakuacija


Fenerbahče "preživio" Makabi, Bajernova pobjeda za oproštaj, Olimpijakos pregazio "Darušafaku" - BIGportal.ba\n6 Aprila, 2019 0132\nKošarkaši Fenerbahčea savladali su u poslednjem kolu Evrolige savladali Makabi trojkom Kostasa Slukasa u poslednjoj sekundi.\n“Ponos Izraela” je došao da igra košarku i 40 minuta su bili u najmanju ruku ravnopravan rival. Prvih 20 minuta košarke je bilo prilično izjednačeno. Prvu četvrtinu završili su rezultatom 20:20, a drugu 21:21, da bi već na otvaranju treće napravili seriju 10:0 i prilično naljutili Željka Obradovića. Malo su se igrači Fenera “trgli” nakon ove serije, ali to nije bilo dovoljno da se rezultat preokrene, pa se u poslednjih 10 minuta košarke ušlo sa prednošću Makabija od 10 poena.\nFener dodatno dodaje gas, pa do polovine deonice stiže do izjednačenja, da bi nakon nesportske dosuđene Džoniju O’Brajantu, Fener došao i do vođstva, kog nije želeo tek tako da se odrekne.\nKošarkaši minhenskog Bajerna savladali su Gran Kanariju rezultatom 84:77 u poslednjem evroligaškom susretu ove sezone.\nDejan Radonjić i njegov Bajern Minhen nakon jedne zaista turbulentne sezone oprostili su se od igranja u Evroligi na najbolji mogući način – pobedom. U tom poslednjem kolu su na svom parketu savladali grčkog predstavnika, Gran Kanariju i tako došli do 14. trijumfa ove sezone.\nDo pobede su ih nosili nekadašnji NBA as, Derik Vilijams, koji je imao još jedan sjajan meč u kome je postigao 20 poena i 6 skokova, dok su srpsko nisko krilo Vladimir Lučić sa 13 poena i Peteri Koponen sa 10 takođe bili jako važni šrafovi u Bajernovoj pobedi.\nŠto se tiče Gran Kanarije, Sim Sander Vene je pružio odličnu partiju promašivši samo 3 šuta i ostvarivši učinak od 24 indeksna poena, što je bilo ubedljivo najviše na čitavom susretu.\nBajern je još od samog početka želeo da osigura trijumf i sa lepom prednošću otišao na “veliki odmor”, da bi u trećem periodu ostvario razliku od 20 poena i faktički rešio pitanje pobednika. Međutim, Kanarinci su želeli da se rezultatski vrate, dobili su poslednji kvartal, što im je ipak bila slaba uteha, jer nisu imali dovoljno snage da u potpunosti okrenu rezultat.\nPred nekih 4000 ljudi u dvorani “Mira i prijateljstva” grčki Olimpijakos je odigrao meč poslednjeg, 30. kola košarkaške Evrolige u kome su bez imalo milosti savladali Darušafaku sa 25 poena razlike.\nOlimpijakos je imao čak šestoricu dvocifrenih košarkaša, a bivši članovi beogradskog Partizana Najdžel Vilijams Gos i Nikola Milutinov bili su predvodnici grčkog predstavnika, sa 18 odnosno 16 poena, koliko je ubacio i Zek Lidej.\nBerk Demir i Džeremi Evans su u redovima Darušafake bili najefikasniji, ali je Dačka sve u svemu pružila još jednu bledu partiju. Oni su naime odlično počeli susret, ubacivši 28 poena u prvih 10 minuta, da bi isti broj poena ubacili u naredna dva kvartala. Olimpijakos je u sve četiri četvrtine ubacio 20 i više poena, a zanimljivo je da su za čitav susret promašili samo 4 slobodna bacanja.\nOlimpijakos je ostao bez evroligaškog doigravanja, pošto su sezonu završili sa 15 poena i 15 poraza i koš razlikom +25, dok je Darušafaka bila poslednja u Evroligi sa svega pet ostvarenih pobeda.\nHimki je želeo časno da se oprosti od evroligaškog takmičenja, a u prvoj deonici im je sve išlo “kao podmazano” pošto su ubacili 32 poena, skoro polovinu od ukupnog broja postignutih poena.\nTako je uspeo da “natera” svoje izabranike da odigraju sjajnu poslednju četvrtinu, ubace 29 poena i prime svega 16, pa tako dođu do 18. trijumfa u 30 odigranih evroligaških utakmica ove sezone.\nNajbolji strelac je bio španski košarkaš Pjer Oriola, koji je ubacio 14 poena uz samo jedan promašaj iz igre, dok je na drugoj strani nekadašnji “vojnik” Crvene zvezde, Čarls Dženkins, predvodio Himki sa 13 postignutih poena.\nKrajinović se “vraćao iz mrtvih” i eliminisao Italijana


RTS :: Stefanović: Haradinaj na poternici zbog krivičnih dela, a ne političkih\nPolitika Stefanović: Haradinaj na poternici zbog krivičnih dela, a ne političkih\nčetvrtak, 05. jan 2017, 13:34 -> 14:52\nStefanović: Haradinaj na poternici zbog krivičnih dela, a ne političkih\nMinistar unutrašnjih poslova Nebojša Stefanović poručio je da Ramuš Haradinaj nije na poternici iz političkih razloga, već zbog ozbiljnih krivičnih dela. Očekuje da svaka zemlja koja odgovara na takvu vrstu poternice pokaže da joj je zakon važniji od politike.\n"Ako bude pušten, pitanje je šta to govori o poternicama Srbije ili o odnosu drugih država prema tim poternicama. Ne znam šta će biti dalji nastavak pravnog procesa, mi smo to kao država tražili, a video sam da je i premijer potvrdio da je zahtevano da se nastavi", rekao je Nebojša Stefanović novinarima u Beogradu posle obilaska rečne policije.\nMinistar je dodao da nema prava da se mešamo u odluke tužilaštva i sudova, i dodao da Srbija Haradinaja traži za ozbiljna krivična dela.\n"Dakle, on nije na poternici iz političkih razloga, već zbog ozbiljnih krivičnih dela, zločina počinjenih nad Srbima i važno je da svaka zemlja, koja je na potezu i koja odgovara na takvu vrstu poternice, pokaže da joj je zakon važniji od politike", rekao je Stefanović.\nPrema njegovim rečima, ta zemlja treba da pokaže da je snažnija od svih političkih pritisaka i da može da odgovori na zahtev Srbije uprkos svim pritiscima koje trpi.\nOdgovarajući na pitanje o poternici za srpskim državljanima koje traži Crna Gora zbog terorizma, Stefanović je poručiko da policija, kada postoji Interpolova poternica koja je validna, uvek postupa po njoj.\nStefanović je objasnio da postoji procedura po kojoj pre svega Ministarstvo pravde treba da uputi nalog.\n"Nakon dobijanja naloga od Ministarstva pravde nikakav problem nemamo da postupimo po svim nalozima naših državnih organa", rekao je Stefanović\nPosle obilaska Rečne policije, ministar je poručio da policija nikoga ne štiti i da uvek postupa po Interpolovim poternicama.\nNa zahtev crnogorskog pravosuđa Interpol je raspisao crvene međunarodne poternice za dvojicom ruskih i dvojicom srpskih državljana, koji se potražuju zbog stvaranja kriminalne organizacije, pokušaja terorizma i dela podstrekivanja na rušenje ustavnog poretka i sigurnosti Crne Gore.\nPoternice su raspisane za ruskim državljanima Eduardom Širokovim (45) iz grada Čita i Vladimirom Popovim (36) iz Kirganstaja.\nIstovremno na portalu Interpola objavljene su poternice za dvojicom srpskih državljana Nemanjom Ristićem (43) iz Beograda i Predragom Bogićevićem (47) iz Kragujevca.\nOni se sumnjiče za dela terorizam u pokušaju i stvaranje kriminalne organizacije.\n"Neki bi se obradovali da je Vučić 'linčovan"\nStefanović je naglasio da organi BiH treba da utvrde odgovornost za ono što se dogodilo u Potočarima na komemoraciji žrtvama Srebrenice, dodajući da bi poslao više policajaca da je znao da će premijera Aleksandra Vučića tamo neko pokušati da ubije.\nNa pitanje da li MUP sprovodi istragu povodom iskaza dvojice optuženih policajaca za odavanje službene tajne, Stefanović je rekao da je Tužilaštvo sprovelo istragu i da je odbacilo njihove prijave protiv rukovodilaca MUP-a, zato što, kaže Stefanović, MUP radi u skladu sa zakonom.\n"Cela priča je trebalo valjda da bude politička, a kada ljudima realno i racionalno objasnite, onda vidite da od toga nema ništa. Ima politikanstva i pokušaja da se politički deluje, ali ono što je opasno je odavanje službene tajne", kaže Stefanović.\nStefanović je objasio da između srpske policije i policije RS postoji sporazum o specijalnim vezama i da je na osnovu toga sa ministrom Draganom Lukačem formirao poseban operativni štab uoči događaja u Potočarima, a koji je trebalo da spreči prisustvo bilo koje ekstremističke grupe i izvršenje nekog krivičnog dela.\nKako je rekao, nije mu jasno zašto neko tvrdi da srpska policija na zahtev RS nema prava da to uradi.\n"Žao mi je, da sam znao da će se takav slučaj desiti u Potočarima sa premijerom, da će neko pokušati onako brutalno da ga ubije poslao bih mnogo više policajaca, da pokušamo da zaštitimo njegov život. Dakle, niko to od nas nije očekivao, ali je na organima BiH je da utvrde odgovornost i nađu krivca", istakao je Stefanović.\nDodao je da "ima onih koji bi se verovatno obradovali da se incident u Potočarima odvijao na drugačiji način, a da je premijer Vučić tamo linčovan".\nOdgovarajući na pitanje o prisustvu 45 pripadnika MUP-a na mitingu i kontarmitingu u Banjaluci, Stefanović je rekao da Srbija ne može da dozvoli da neko odavde ode u Banjaluku i da tamo nešto ruši, pali...\n"Nas ne interesuje kakva je vrsta događaja. Ako postoji najava da će određena eksremistička grupa iz Srbije ovakva ili onakva otići na bilo koji događaj u RS i oni zatraže pomoć, mi ćemo se uvek odazvati. Zamislite kakva bi bruka za Srbiju bila kada bismo dozvolili da neko ide u Banjaluku, da tamo nešto pali, ruši, a da nismo preduzeli ništa da to sprečimo", zaključio je Stefanović.\n"Presuda NIN-u pokazuje da sam govorio istinu"\nPovodom presude u sudskom sporu protiv nedeljnika NIN, ministar Stefanović je ocenio izjavio da presuda pokazuje da je on govorio istinu a da oni nisu.\nStefanović je rekao da će sačekati pravosnažnost presude ali je izrazio zadovoljstvo što je javnost mogla da vidi da su iznete neistine o njemu i da su ga optužili za učešće u izvršenju krivičnog dela.\n"Šta god ko pričao to je pisalo u tom tekstu i to je sud vrlo jasno rekao", rekao je Stefanović novinarima.\nStefanović je istakao da će novac koji NIN treba da mu uplati kao odštetu uplatiti u Fond za decu nastradalh policajaca.\n"Hteo sam da pokažem da ne možete optužiti nekog za izvršenje krivičnog dela bez dokaza jer to nije novinarska sloboda, to nije demokratija", rekao je ministar.\nNaglasio je da su se plasiraju izmišljotine o postupku koji je trajao jedan dan, navodeći da je postupak počeo onog trenutka kad je podneo tužbu u avgustu i da je trajao do kraja decembra.\n"To što je bilo jedno ročište i što su saslušane samo dve osobe... Koliko je ročišta potrebno da bude?", upitao je Stefanović.\n(četvrtak, 05. jan 2017, 19:59) - Crveni [neregistrovani]\nKonačno će neko odgovarati za nedela učinjena nad Srbima\n(četvrtak, 05. jan 2017, 19:58) - Sanela [neregistrovani]\nOn je zlocinac, nadam se da ce biti isporucen Srbiji.\n(četvrtak, 05. jan 2017, 19:29) - Sale [neregistrovani]\nMože on da se izvuče 100 puta, Bog će mu suditi.\n(četvrtak, 05. jan 2017, 18:57) - vlada [neregistrovani]\nHaradinaj je ozbiljan zločinac.\n(četvrtak, 05. jan 2017, 18:50) - Nada [neregistrovani]\nJako volim sto je uhapsen.\n(četvrtak, 05. jan 2017, 17:58) - Sara [neregistrovani]\nHaradinaj neka sada pokaže koliki je junak i neka prihvati svoju odgovornost i treba da odgovara za sve.\n(četvrtak, 05. jan 2017, 17:56) - Petar [neregistrovani]\nPostoje dokazi da je kriv nadam se da Francuska neće podleći pod pritiscima da isporuči Haradinaja.\n(četvrtak, 05. jan 2017, 17:07) - Zoran [neregistrovani]\nHaradinaj je ubica to je svima jasno .\n(četvrtak, 05. jan 2017, 16:37) - anonymous [neregistrovani]\nNa smeju se zaboraviti zlodela, koja je počinio za vreme njegovog komandovanja OVK.mora da odgovara i da robija .\n(četvrtak, 05. jan 2017, 16:31) - darko [neregistrovani]\nFrancuska bi trebala da izadje u susret Srbiji i isporuci zlocinca...


Srbi 15 godina rade za kupovinu novog stana – najduže u Evropi | Mačva zdravog razuma\nNaslovna Društvo Srbi 15 godina rade za kupovinu novog stana – najduže u Evropi\nNakon četiri godine provedene na prvom mestu Češka je pala na drugo mesto prema nepristupačnosti kupovine stana među zemljama učesnicama sa prosekom od 12,2 bruto godišnje plate za kupovinu standardizovanog stana (70 kvadrata). U odnosu na prošlu godinu, ovo je povećanje za skoro dve prosečne godišnje plate, stoji u izveštaju.\nZvanični podaci pokazuju da je tržište nekretnina opalo za čak 70 odsto u odnosu na period pre izbijanja pandemije. Ukupna vrednost srpskog tržišta nekretnina tokom vanrednog stanja iznosila je nešto više od 225 miliona, što je manje od polovine u odnosu na isti period prošle godine. Prema zvaničnim podacima, od 1. do 16. januara 2020. godine došlo je do povećanja broja zaključenih kupoprodajnih ugovora za 11% iz godine u godinu.\nOno što je zanimljivo je da nije zabeleženo smanjenje cena nekretnina, a u nekim slučajevima cene su bile i veće, stoji u izveštaju.\nZanimljivo je da su cene vikendica i kuća za odmor u ruralnim područjima u proseku porasle za 20%, uglavnom zbog karantina i vladinih mera donetih u gradovima. Međutim, nakon što su restriktivne mere ukinute, tržište nekretnina brzo se oporavilo u drugom kvartalu 2020. godine i nastavilo rast do prvog kvartala 2021.\nPrethodni tekstNemačku čekaju VELIKE PROMENE, nestaće stotine hiljada radnih mesta\nSledeći tekstPatrijarh Porfirije: Ne možeš biti svetski, a da nisi svoj


četvrtak, 02 avgust 2018 20:01\nOpština Kovačica se ove godine pobrinula da problem sa ambrozijom suzbije na dva načina: košenjem i prskanjem. Van naseljenih mesta obavljeno je prskanje, ali se vodilo računa o usevima. Stručna lica su na terenu, naši građani ih mogu videti ispred svojih kuća i obavljaju košenje ove biljke. Planirano je sistemsko uklanjanje amborzije i u narednom periodu kako bi se njeno širenje svelo na najmannji mogući nivo.\nAmbrozija je biljka koja ne potiče sa evrospkog kontinenta, već je donesena brodovima iz Amerika tokom 19. veka. Procenjuje se da je sada u Evropi ima više nego na kontinentu sa kog je potekla. Veoma je štetna i izaziva alergije kod čak 10 procenata ljudi ukupne populacije sa teritorija na kojima se nalazi. Ni životinje nisu imune na ovu šteštočinu.\nViše vesti iz ove kategorije: « Rekreativci prvi, najbolji fudbaler Miodrag Markov Jubilarni 25. Međunarodni festival poezije Putevi klasja završnica Dana Uzdina »


FOTO: Omladina DS-a uklonila plakate sa likom Zvezdana Jovanovića | (Vesti - 05.12.2019) Novi Sad\n05.12.2019 u 18:07h\nFOTO: Omladina DS-a uklonila plakate sa likom Zvezdana Jovanovića\nOmladina Demokratske stranke u Novom Sadu uklonila je tokom dana više stotina plakata sa likom Zvezdana Jovanovića, osuđenog za ubistvo nekadašnjeg predsednika Vlade Srbije i Demokratske stranke Zorana Đinđića.\n– Uvredljivi i preteći plakati su dizajnirani tako da liče na naslovnu stranu nedeljnika NIN sa naslovom "Zvezdanu Jovanoviću svečano uručena NIN-ova nagrada", a zalepljeni su prethodne večeri širom grada. Plakati na oko dovode u vezu redakciju NIN-a i osuđenog ubicu, ali omladina Demokratske stranke i čitava stranka veruju u to da je reč o providnom triku, u kojem je nepostojeća veza između NIN-a i Jovanovića samo maska ispod koje se kriju pravi motivi i poruka koju autori plakata šalju. Reč je o očiglednoj pretnji novinarima koji su u prethodnih nekoliko izdanja NIN-a otkrili brojne i nepobitne dokaze o preprodaji oružja u kojoj učestvuje otac ministra unutrašnjih poslova Nebojše Stefanovića i visoki funkcioneri i finansijeri Srpske napredne stranke – navodi se u saopštenju Gradskog odbora Demokratske stranke u Novom Sadu.\nKako dalje navode, tokom dana im se javilo više građana koji tvrde da su među onima koji su sinoć lepili plakate prepoznali aktiviste Srpske napredne stranke.\n– I bez svedočenja građana, međutim, jasno je da samo vladajuća stranka raspolaže resursima zahvaljujući kojim može u velikom tiražu štampati takve plakate i polepiti ih po gradu bez bojazni da će bilo koji državni organ ili institucija reagovati i sprečiti širenje zlokobnog pamfleta. Jedino sadašnja vlast ima i motiv za ovakav pokušaj zaplašivanja nezavisnih novinara i građana koji već godinu dana protestuju protiv te iste vlasti – smatraju novosadske Demokrate i navode da će svi plakati koje je njihova omladina uklonila za zidova i stabala biti vraćeni "autoru i vlasniku tokom sutrašnjeg dana".\nSavez za Srbiju takođe nema dileme da su plakate polepili aktivisti vladajuće stranke smatrajući da su na taj način "sliku svog idola i osuđenog ubice" istakli svuda po gradu, "a da sve tobože izgleda kao parodija na naslovnu stranu prošlog broja nedeljnika NIN u kojem su objavljeni novi dokazi o poslovima sa preprodajom oružja koje vode vrh državne vlasti, funkcioneri i finansijeri vladajuće stranke".\n– Poruka sa plakata u kojoj se kaže da je "Zvezdanu Jovanoviću uručena Ninova nagrada", primitivna je aluzija na književno priznanje koje taj nedeljnik dodeljuje duže od šest decenija i uvreda za dosadašnje dobitnike te prestižne nagrade, među kojima su svi najznačajniji srpski pisci u poslednjih 65 godina – navodi se u saopštenju Saveza za Srbiju.\nPovezane teme Dejan Bagarić demokratska stranka Nebojša Stefanović nin ninova nagrada zoran đinđić zvezdan jovanović\npre 933 dana i 9 sati\n.Očito je neko iz opozicije uvideo da je napravio grešku, glupost što je ovako nešto organizovao...Zato i treba da sklone plakate ali neka razmisle šta mogu da postignu ako rade ovakve stvari... Sve više gube i Djilas i Obradović i Trifunović...


Gojko Vlaović - Braća po zvuku - Konkursi regiona\nGojko Vlaović nove knjige Presing izdavaštvo Srbija\nby KR 23/05/2019 0153\nU prodaji je roman Gojka Vlaovića – Braća po zvuku.\nRadnja knjige, bavi se doživljajima dvojice dečaka različitih nacija koje spaja ljubav prema pank muzici. Oni se sticajem okolnosti upoznaju u Beogradu i iz nastojanja da odole izazovima pred kojima su se našli kao i da ostvare svoje dečačke snove rađa se iskreno prijateljstvo. Roman „Braća po zvuku“ mladom naraštaju želi da prezentuje istinske vrednosti poput drugarstva, iskrenosti, solidarnosti, jednakosti, pravde i poštenja.\nU izjavi datoj „Danasu“ Autor Gojko Vlaović ističe da mu je cilj bio da pruži „skroman doprinos razvoju socijalne književnosti u novim društvenim okolnostima u kojima je njen angažman veoma poteban“.\n– Takođe, želeo sam da izrazim svoj odlučan stav protiv svih negativnih pojava sa kojima se suočava omladina, poput netolerancije i mržnje. Nadam se da ću imati dovoljno motivacije, discipline i vremena da Braća po zvuku ne ostanu jedino delo koje sam napisao – naglašava Vlaović.


Skupština Distrikta usvojila više zakona - moguće još jedno zasijedanje prije izbora\nHome Novosti Gradske novosti Skupština Distrikta usvojila više zakona – moguće još jedno zasijedanje prije izbora\nSkupština Distrikta usvojila više zakona – moguće još jedno zasijedanje prije izbora\nPoslanici Skupštine Brčko distrikta BiH održali su u srijedu 14. oktobra 68. redovnu sjednicu na kojoj je usvojeno više zakona među kojima je Zakon o zaštiti prava pripadnika nacionalnih manjina u Brčko distriktu BiH. Riječ je o zakonu koji Brčko distrikt do sada nije imao a kojim se uređuju pitanja prava, sloboda i obaveza nacionalnih manjina u Distriktu. Ovim zakonom se, između ostalog, propisuje osnivanje i nadležnosti Savjeta za nacionalne manjine.\nDonesen je i novi Zakon o udruženjima i fondacijama Brčko distrikta BiH kojim se uvodi novi način sufinansiranja i finansiranja projekata NVO sektora od strane Vlade putem javnog poziva i uz jasne kriterije. Novina je i uvođenje inspektora za nevladin sektor koji će djelovati u okviru Inspektorata Brčko distrikta BiH zbog čega je Skupština usvojila i Zakon o izmjeni i dopuni Zakona o inspekcijama.\nU redovnoj proceduri usvojen je i Zakon o zaštiti stanovništva od zaraznih bolesti dok su po hitnom postupku izmijenjeni i dopunjeni Zakon o ublažavanju negativnih ekonomskih posljedica izazvanih stanjem prirodne nesreće zbog COVID-19, Zakon o prostornom planiranju i građenju, Zakon o fiskalnim sistemima i Zakon o prevozu u drumskom saobraćaju.\n„Izmjenama Zakona o ublažavanju negativnih ekonomskih posljedica izazvanih stanjem prirodne nesreće zbog COVID-19 omogućili smo da sada Vlada, shodno odlukama Kriznog štaba prati stanje i u slučaju eventualnih negativnih posljedica po privredu Distrikta odlučuje o finansijskoj podršci“, rekao je predsjednik Skupštine Esed Kadrić.\nPredsjednik Kadrić je istakao da je veoma značajno usvajanje Zakona o izmjenama Zakona o prostornom planiranju i građenju.\n„Izmjene ovog zakona omogućile su da sada direktno Zavod za izgradnju grada koji je u formiranju, može preuzeti nadležnost izrade prostorno-planske dokumentacije i projektovanja svih javnih objekata po zahtjevu Vlade i uz odluke Skupštine Brčko distrikta“, rekao je predsjednik Kadrić.\nPo hitnom postupku usvojen je i set zakona o izmjenama i dopunama zakona o platama i naknadama svih budžetskih korisnika kojima su precizirane bruto i neto plate.\nSkupština je usvojila izvještaj nadležne komisije o provedenoj proceduri za izbor kandidata za članove Upravnog odbora Fonda zdravstvenog osiguranja i donijela Odluku o imenovanju članova Upravnog odbora. Donesene su i odluke o usvajanju elaborata o opravdanosti osnivanja kao i Odluka o opravdanosti osnivanja visokoškolske ustanove u Brčko distriktu, a data je i saglasnost na odluku Fonda zdravstvenog osiguranja za uplatu sredstava.\n„Fond zdravstvenog osiguranja nam je dao na raspolaganje 2.000.000 maraka viška prihoda nad rashodima koji je već prethodnim rebalansom budžeta prihodovan u budžet distrikta Brčko, a koristit će se za razvoj zdravstvenog sistema“, pojasnio je predsjednik Kadrić.\nUsvojeno je više izvještaja o reviziji finansijskih izvještaja i finansijskog poslovanja odjeljenje i institucija Brčko distrikta.\nRazmatrana je Informacija o aktivnostima Kriznog štaba u vezi s prevencijom COVID -19 dok je u vezi s Informacijom o trenutnoj bezbjednosnoj situaciji u Brčko distriktu od Policije Brčko distrikta zatraženo da u što kraćem roku informaciju dostavi nadležnoj skupštinskoj komisiji.\nPredsjednik Skupštine Esed Kadrić najavio je mogućnost održavanja još jedne redovne sjednice do kraja mandata ovog saziva Skupštine.\nPrethodni postJoš jedno lice uhapšeno zbog nepravilnosti u izbornom procesu\nSledeći postIzborna kampanja počinje u ponoć, a već sedam lica lišeno slobode zbog izbornih prevara


Premijerka Tereza Mej kazala je da su ruske diplomate, koje imaju nedelju dana da odu iz zemlje, identifikovane kao “neprijavljeni obaveštajni zvaničnici”. Naglasila je da je poništen poziv za posetu ruskom ministru spoljnih poslova Sergeju Lavrovu, kao i da su suspendovani svi kontakti s Rusijom na visokom nivou. Ona je dodala i da kraljevska porodica i ministri neće prisustvovati Svetskom fudbalskom prvenstvu, koje se na leto održava u Rusiji. Mej je rekla da Rusija nije dala “nikakvo objašnjenje” kako je sporni nervni agens iskorišćen u Velikoj Britaniji i opisala odgovor Moskve kao “sarkazam, prezir i prkošenje”. “Nema drugog zaključka do da je ruska država kriva”, rekla je Mej. Britanija je zatražila i sazivanje hitne sednice Saveta bezbednosti UN. Podsetimo, bivši ruski dvostruki agent Sergej Skripalj i njegova ćerka Julija nađeni su prošle nedelje u nesvesnom stanju na klupi u engleskom gradiću Solzberiju, a i dalje su u kritičnom stanju. S druge strane, Ministarstvo spoljnih poslova Rusije saopštilo je da je izjava britanske premijerke neviđeno gruba provokacija koja podriva temelje normalnog međudržavnog dijaloga i najavilo recipročne mere, na koje, istaknuto je, London neće dugo čekati. “Smatramo da je neprihvatljivo i nedopustivo da se britanska vlada, iz svojih loših političkih ciljeva, odlučila na dalje ozbiljno pogoršanje odnosa, najavljujući čitav niz neprijateljskih mera, uključujući i proterivanje 23 ruskih diplomata iz zemlje”, ističe se u saopštenju. Prethodno je ruski ambasador u Londonu Aleksandar Jakovenko izjavio je da “ove neprijateljske mere smatra potpuno neprihvatljivim, nepravednim i kratkovidim”, dok je predsedavajući Spoljnopolitičkog komiteta ruskog parlamenta Konstantin Kosačev britanske akcije osudio kao “zlobne i cinične” i dodao da optužbe na račun Rusije predstavljaju “prljavu igru” s ciljem da se “povrati pozicija Londona kao ključnog globalnog igrača”.\nNATO je, kako je istaknuto, izrazio duboku zabrinutost zbog upotrebe nervnog otrova na tlu jedne od njenih članica, što je, naglašeno je, prvi takav slučaj od osnivanja Alijanse 1949. godine. “Saveznici smatraju taj napad flagrantnim kršenjem međunarodnih standarda i sporazuma”, piše u saopštenju. Generalni sekretar NATO-a Jens Stoltenberg pozvao je Rusiju da Velikoj Britaniji pruži sve tražene informacije i da Organizaciji za zabranu hemijskog oružja preda detalje svog programa upotrebe nervnog otrova “novičok”. A načelnik ruske Federalne agencije za medicinu i biologiju Vladimir Ujba izjavio je da “novičok” ne potpada pod Konvenciju o hemijskom oružju, koja je na snazi od 1997. godine. On, prema navodima agencije “Interfaks”, nije kazao da li je Rusija nasledila zalihu tog otrova posle raspada Sovjetskog Saveza i da li je ta zaliha uništena, dok je ministar za industriju i trgovinu Denis Manturov rekao da je Rusija prošle godine završila uništavanje zaliha hemijskog oružja.\nPostoji samo jedna partija, a ona je zavod za zbrinjavanje armije lojalista"Srbiji potreban bolji Zakon o javno-privatnom partnerstvu"


Odnosi Srbije i BiH dobri, ima i otvorenih pitanja - Novinar.rs\nSARAJEVO – Ministar spoljnih poslova Nikola Selaković i predsedavajući Savetom ministara BiH Zoran Tegeltija, danas su se na sastanku u Sarajevu saglasili u oceni da su odnosi dve države dobri, da ih karakteriše veliki broj bilateralnih sporazuma, ali i određena otvorena pitanja.\nNa sastanku je istaknuto da je potrebno intenzivirati politički dijalog, kao i da ima prostora za unapređenje ekonomskih odnosa koji su inače veoma dobro.\nSelaković i Tegeltija su se saglasili i da su Srbija i BiH jedna drugoj jedan od najznačajnijih ekonomskih partnera, a razgovorali su i o saradnji u borbi protiv pandemije virusa korona.\nTegeltija je čestitao Srbiji na uspesnom procesu vakcinacije i zahvalio se na podršci i pomoći svim građanima BiH u tokom pandemije, javlja Tanjug.\nMinistar Selaković je istakao da su zajednički infrastukturni projekti važni za razvoj saradnje i povezivanje dve države i svih građana.\n„Prioritet je auto-put Beograd-Sarajevo. Imajući u vidu i aktuelnu situaciju tokom borbe protiv korone i procesa vakcinacije, inicijativa mini-šengen dobija posebno na značaju”, kazao je Selaković i dodao da inicijativa mini Šengen donosi veliki benefiti za sve države na Zapadnom Balkanu.\nŠef srpske diplomatije je istakao da je otvoren poziv BiH da razmotri priključivanje inicijativi mini-Šengen, koja je usmerena na olakšavanje kretanja ljudi, roba, usluga i kapitala u regionu.\nZahvalio se na principijelnom stavu BiH na postovanju teritorijalnog integriteta i suvereniteta Srbije povodom nepriznavanja takozvane države Kosovo i zahteva Prištine za prijem u članstvo u međunarodnim organizacijama.\n„Srbija je suštinski zainteresovana za stabilnost BiH i kao garant Dejtonskog sporazuma podržava svaki dogovor koji postignu dva entiteta i tri konstitutivna naroda”, kazao je Selaković.\nPosted in POLITIKATagged #BIH #Selaković #SRBIJA


Kozmetički tehničar je najmlađi obrazovni profil koji se školuje u medicinskoj školi „Dr Andra Jovanović“ u Šapcu od 2003. godine.\nPoziv kozmetičkog tehničara je složen, a problematika raznovrsna, i to od one koja se isključivo odnosi na estetski izgled do problema koji zahtevaju saradnju sa kozmetolozima, dermatolozima, hirurzima za estetsku i rekonstruktivnu hirurgiju, nutricionistima. Od nedavno ovaj obrazovni profil pripada zdravstvenoj struci, kozmetičari imaju isti status kao i drugi medicinski radnici, što ima veliki značaj i uticaj u svetu kozmeto-terapije.\nKoža kao najveći čovekov organ i granica između unutrašnjosti organizma i spoljašnje sredine, predmet je interesovanja niza stručnjaka. Negu zdrave kože i njenih adneksa-dlake i nokta, kao i borbu protiv uticaja koji remete fiziološke procese u koži sprovode kozmetički tehničari.\nUčenici stiču znanja i stručne kompetencije za izvođenje praktičnih kozmeto-terapijskih procedura lica i tela, kojima se obezbeđuje zaštita funkcije kože, ublažavanje i otklanjanje nedostataka sa kože, estetska rehabilitacija i dekoracija kože i njenih adneksa, kao i znanja o pravilnom načinu života, očuvanju i unapređenju zdravlja i primeni Spa i Wellness programa. Učenici se osposobljavaju za izvođenje higijenskih, bioloških, terapijskih i antiejdžing tretmana lica u okviru svojih kompetencija, masaže celog tela, anticelulit procedura, procedura oblikovanja tela i mršavljenja, aparaturnih i manuelnih tretmana lica i tela, manikir i pedikir procedura itd.\nUčenici se školuju i za procedure medicinske nege kože, koja podrazumeva podršku dermatološkoj praksi, a sve radi unapređenja negovanja lične higijene, higijene ishrane, odevanja koje su uslov za očuvanje zdravog i estetski prihvatljivog izgleda tela.\nČasovi vežbi stručnih predmeta obavljaju se u savremeno opremljenim kabinetima u školi, kao i u Opštoj bolnici (Dermatološka služba i Maksilofacijalna hirurgija) i kozmetičkim salonima.\nU školi postoji i sekcija estetske nege, gde učenici pored sprovođenja zdravstveno-vaspitnog rada u cilju unapređenja zdravlja kože, ispoljavaju svoju kreativnost u dekorativnim procedurama realizacijom kako školskih tako i manifestacija u široj društvenoj zajednici.\nKozmetički tehničar je stručan zdravstveni kadar, koji svoj profesionalni rad obavlja u centrima za estetsku negu- kozmetološkim salonima, velnes i spa-centrima, dermatološkim službama, kozmetološkim savetovalištima, kao bjuti konsultanti ili brend menadžeri, gde pored uže stručnog rada, daju preporuke za izbor preparata za negu kože na osnovu procene tipa i stanja kože klijenata i njihovih individualnih potreba. Po završetku školovanja mogućnost zaposlenja je široka kako kod nas tako i u inostranstvu jer je potreba za medicinskim kozmetičkim tehničarima sve zastupljenija zbog sve većeg broja kozmetičkih, velnes i spa-centara kako u gradskim tako i u banjskim, primorskim i planinskim turističkim centrima. Poslednjih godina je primetna i sve veća zainteresovanost prekookeanskih kruzera za zapošljavanje kozmetičkih tehničara za razne oblasti nege lica i tela i mogućnost ovog medicinskog kadra za rad na brodu uz odličnu zaradu i mogućnosti za stalnim napredovanjem.\nPo sticanju diplome moguć je nastavak školovanja na visokim zdravstvenim školama i fakultetima kao i kontinuirano usavršavanje u struci u svim oblastima kozmetoterapije lica i tela. Diplomirani kozmetički tehničari imaju mogućnost i da se opredele za privatnu praksu, odnosno da otvaraju svoje kozmetološke i velnes centre.


Dr Lagumdžija na skupu Ujedinjenih Nacija i Nizami Ganjavi međunarodnog centra u Ženevi o održivom razvoju i Zapadnom Balkanu sa direktorima Svjetske zdravstvene organizacije i Svjetske trgovinske organizacije – FSSV\nŽeneva, 4-6. oktobar 2021. godine\nTrodnevna konferencija posvećena miru i pravdi kroz implementaciju Održivih razvojnih ciljeva (SDG) u organizaciji Ureda Ujedinjenih Nacija Ženeva (UNOG) i Nizami Ganjavi međunarodnog centra (NGIC) okupila je UN visoke zvaničnike i prominentne lidere iz 30 zemalja sa 4 kontinenta.\nDr Zlatko Lagumdžija je imao izlaganja posvećena klimatskim promjenama, borbi protiv nejednakosti u sklopu održivih razvojnih ciljeva i uključivanja zemalja Zapadnog Balkana u Evropsku mrežu održivog razvoja u sklopu konkretnih aktivnosti tranzicije ka zelenoj ekonomiji. Na završnom panelu kojim su okončane programske pripreme za predstojeći Globalni Baku Forum dr Lagumdžija je posebno istakao važnost spremnosti specijaliziranih međunarodnih organizacija da zajedno sa Nizami Ganjavi međunarodnim centrom sarađuju na definisanju novog okvira multilateralne saradnje primjerenog rastućim problemima sa kojima se svijet susreće.\nOvom prilikom je dogovoreno da se na Globalnom Baku Forumu održi serija razgovora i posebna panel sesija posvećena stanju na Zapadnom Balkanu, intenziviranju euroatlanstkih integracija zemalja regiona i ulogama ključnih međunarodnih aktera u tom procesu.\nU razgovorima sa generalnim direktorom Svjetske zdravstvene organizacije (WHO) Tedrosom Adhonom, generalnom direktoricom Svjetske Trgovinske Organizacije (WTO) Ngozi Okonjo Iweala, podsekretarom UN AIDS Winnie Byanyima, generalnim direktorom Međunarodnog crvenog krsta Robertom Mardinijem, Izvrsnim sekretarom UN Ekonomske komisije za Evropu Olgom Algayerovom i Generalnom direktoricom Ureda Ujedinjenih Nacija u Ženevi Tatianom Valovaya, posebna je pažnja bila posvećena gorućim pitanjima sa kojima se susreću zemlje u razvoju a posebno Zapadni Balkan.\nDr Lagumdžija je generalnog direktora Svjetske zdravstvene organizacije, između ostalog, upoznao sa stanjem borbe protiv pandemije i problemima vezanim za vakcinaciju u Bosni i Hercegovini, a sa direktoricom Svjetske trgovinske organizacije je razgovarao o potrebnim aktivnostima na prijemu Bosne i Hercegovine u WTO.


Vlada je dala saglasnosti na tekstove Sporazuma o produženju važenja Kolektivnog ugovora za djelatnost osnovnog obrazovanja u Tuzlanskom kantonu i Sporazuma o produženju važenja Kolektivnog ugovora za djelatnost srednjeg obrazovanja u Tuzlanskom kantonu. Ovim sporazumima predviđeno je produženje vremenskog važenja kolektivnih ugovora za djelatnosti osnovnog i srednjeg obrazovanja u Tuzlanskom kantonu na period od dvije godine, počevši od 07.02.2020. godine.\nVlada je donijela Pravilnik o dopunama Pravilnika o provođenju postupka dodjele sredstava za subvencioniranje dijela kamatne stope privrednim subjektima sa područja Tuzlanskog kantona. Ovim izmjenama omogućeno je i obrtnici sa sjedištem na području Tuzlanskog kantona da koriste sredstva za subvencioniranje dijela kamatne stope, a u vezi sa realizacijom projekta kojeg Vlada realizira sa BBI bankom.\nU okviru kadrovskih pitanja Vlada je donijela Rješenje kojim je izvršena zamjena ranije donesenog dokumenta.


Izgradnja banjsko-turističkog kompleksa: Uskoro projekat o banji\nLokalne vlasti od 2005. godine do danas obećavaju izgradnju banjsko-turističkog kompleksa kraj Tise, koji bi trebao da „promeni sliku Bečeja“ i da pokrene „privredni razvoj“ u opštini.\nPrethodna vlast je uspela čak i da potroši više desetina hiljada evra iz opštinskog budžeta za sastavljanje ugovora sa „investitorom“ iz Mađarske i na ostale administrativne poslove, potpisani su i međudržavni sporazumi, ali je mađarski investitor odustao od gradnje banje, tako da je novac poreskih obveznika uzaludno potrošen. Po tadašnjem stanju stvari izgradnja banje bi koštala oko 30 miliona evra.\nAktuelna lokalna vlast takođe obećava izgradnju banjskog kompleksa, čak postoji i nekakav projekat, čija je skraćena verzija pre nešto više od godinu dana predstavljena i novinarima. Za sada novinari Bečejskog mozaika ne raspolažu podacima o tome kolika je suma potrošena za poslove u vezi sa planiranom banjom.\nU vezi budućeg banjsko-turističkog kompleksa u maju je potpisan memorandum o razumevanju između Vlade Republike Srbije, opštine Bečej i kuvajtske kompanije „Alganim“, koja prema najavama planira da uloži oko 120 miliona dolara u izgradnju kompleksa na površini od 24 hektara. Predsednik opštine Vuk Radojević je 1. avgusta na svečanoj sednici lokalnog parlamenta za Dan grada saopštio da je delegacija iz Kuvajta ponovo u Srbiji i da do sredine avgusta treba da se održi sastanak na kom bi predstavnici kompanije „Alganim“ trebali da dostave čelnicima lokalne samouprave projektno-tehničku dokumentaciju „na osnovu koje ćemo moći da idemo u dalje korake, a sve u cilju realizacije investicije“.\nO tome da li je lokalnoj samoupravi u međuvremenu dostavljena dokumentacija i kakvi su rezultati i zaključci sa sastanka sa predstavnicima kompanije „Alganim“, Radojević je rekao:\n- I predstavnici kompanije i sam vlasnik Bašir Alganim boravili su u Srbiji dve nedelje. Imali smo niz sastanaka i ono što bih želeo da naglasim je da je vlasnik kompanije od potpisivanja memoranduma u maju, do početka avgusta gotovo tri meseca izgubio u komunikaciji sa bankama, jer banke na koje se on oslonio nisu mogle da ga isprate u skladu sa njegovim zahtevima i sa njegovim finansijskim sredstvima, koje je spreman da investira. U pitanju su ogromna finansijska sredstva, značajno veća u odnosu na prvobitnih 120 miliona dolara koliko je planirano da bude investirano u banjsko-turistički kompleks. Taj problem mi je spomenuo već na prvom sastanku i zamolio me da se i ja uključim i u tom slučaju to mi je bila i obaveza. Onda smo tu temu podigli na najviši nivo i u komunikaciji sa premijerom Vučićem obavljeni su sastanci u Narodnoj banci Srbije i u komercijalnim bankama koje posluju na tržištu Srbije u prisustvu ličnog bankara vlasnika kompanije. Sa zadovoljstvom mogu da konstatujem da su sastanci bili uspešni i prevazišli smo probleme. Sa druge strane, sve to je usporilo deo oko projektno-tehničke dokumentacije, ali paralelno su radili i na tome i doneli su nam kompletnu dokumentaciju u kojoj imamo sve to što je predviđeno da se izgradi, kako treba da izgleda hotel, vile sa bazenom, kakav akva-park će biti izgrađen, tu je i tržni centar, marina i sve ostalo. Sada treba da se definišu tačne lokacije i pozicije svih planiranih objekata u odnosu na parcelu površine oko 24 hektara koja je predviđena za investiciju.\nRanije ste pominjali da je kompanija iz Kuvajta zainteresovana i za prostor prekoputa Šlajza, za tzv. ostrvo i da pitanje vlasništva tog prostora treba da se reguliše. Da li je po tom pitanju nešto urađeno?\n- I po tom pitanju je bilo nekoliko sastanaka, poslednji je održan prošle nedelje u kabinetu premijera Vučića. Šef kabineta Ivica Kojić je vodio i koordinirao sastanak kom su prisustvovali direktori Republičkog geodetskog zavoda, Republičke direkcije za imovinu, preduzeća „Srbijavode“, „Vode Vojvodine“, pomoćnik ministra građevine, to je bila jedina tema sastanka i upravo se ide u pravcu prebacivanja prava svojine sa republike na opštinu. Naravno, ima nekoliko međukoraka, a na njima se radi već neko vreme. Suština je da na tom delu pravo svojine ima republika, a pravo korišćenja preduzeće „Vode Vojvodine“. Pričamo o parceli koja predstavlja građevinsku zonu, imamo vodozaštitni pojas koji mora biti poštovan, međutim, pričamo o imovinsko-pravnim poslovima i jedan podatak koji je i mene iznenadio je da je deobni bilans urađen između Srbije i firme „Vode Vojvodine“ još 2003. ili 2004. godine, kada je formirano to preduzeće, a da nikada nije prošao proceduru u Narodnoj Skupštini. Dakle, deobni bilans formalno-pravno ne postoji. Sad se radi na tome kako da se taj problem prevaziđe. Kuvajtska kompanija je zainteresovana za kupovinu tog placa, da prodamo gradsko građevinsko zemljište na kopnu i to tzv. ostrvo.\nDa li odluke koje su nedavno usvojene na sednici Skupštine opštine Bečej u vezi otuđenja i davanja u zakup građevinskog zemljišta, imaju veze sa tim, to jest i da li je to bio jedan od koraka da bi došlo do realizacije investicije?\n- Jeste, ali to je i zakonska obaveza, jer je izmenjen Zakon o planiranju i izgradnji u julu mesecu.\nNedavno je pokrenut i postupak za dobijanje dozvole za korišćenje geotermalne bušotine koja bi trebala da bude korišćena za banjski kompleks.\n- Mi smo sada dobili saglasnost od Ministarstva poljoprivrede i zaštite životne sredine za upotrebu i korišćenje prirodnog resursa kao što je geotermalna voda. U proceduri smo dobijanja svih tih dozvola, ovu smo sada dobili, a u toku je još jedan paralelan proces gde se radi ozbiljna projektna dokumentacija po tom pitanju, tako da zaokružujemo i taj deo.\nPredsedniku opštine Vuku Radojeviću vlasnik kuvajtske kompanije „Alganim“ Bašir Alganim nedavno je dodelio plaketu za posvećenost i angažman, a ovaj gest Radojević, kako je sam rekao, doživljava kao zahvalnost ne samo njemu, nego i svim saradnicima koji su uključeni u realizaciju projekta izgradnje banjskog kompleksa.\n- Drago mi je što sam na ovaj načina ja, ali i opština Bečej, prepoznati kao ozbiljan partner, kao neko ko uliva dozu sigurnosti i poverenja kada je u pitanju ozbiljnost i profesionalizam. Nakon nemačke investicije KWS gde smo takođe pokazali zavidan nivo profesionalnosti i odgovornosti prilikom grinfild investicije, tako i u proteklih godinu dana koliko smo imali razgovore i tri meseca nakon potpisivanja memoranduma o razumevanju, zaista mi je drago kada od eminentne i ugledne kompanije i vlasnika Bašira Alganima dobijem zahvalnost za posvećenost, trud, rad i marljivost na realizaciji investicije. Moja obaveza i zadatak kao predsednika opštine je da maksimalno budem predusretljiv i na raspolaganju svima onima koji su zainteresovani za investicije. Ja ću i dalje biti posvećen tom poslu, nekada to zahteva mnogo vremena i energije, ali verujem da realizacijom investicije satisfakcija postaje prava, ne samo za mene nego za sve građane opštine Bečej.\nViše iz ove kategorije « Počela školska godina: Manje prvaka u Bečeju\tZatvaranje sezone kupanja: „Igre bez granica“ »


Binoto je zamenio Maurisija Arivabenea posle još jedne sezone u kojoj slavni italijanski tim nije uspeo da osvoji titulu ni u konkurenciji vozača, ni u konkurenciji konstruktora.\n- Posle četiri godine neumorne posvećenosti, Mauricio Arivabene napušta ekipu. Odluka je doneta zajedno sa najvišim rukovodstvom, posle dugih razgovora o Mauricijevim dugoročnim ličnim interesima, kao i interesima same ekipe - navodi se u saopštenju Ferarija.\nFerari je saopštio da Matija Binoto odmah preuzima funkciju. Binoto je bio tehnički direktor Ferarija od 2016. godine, kada je zamenio Džejmsa Alisona, a u ekipi je skoro 25 godina.\nArivabene je bio direktor Ferarija od 2015. godine, a prethodno je radio u kompaniji Filip Moris, glavnom Ferarijevom sponzoru.\nMercedes je dominirao, Luis Hamilton je osvojio petu šampionsku titulu u konkurenciji vozača, a njegova ekipa petu uzastopnu titulu u konkurenciji konstruktora.


Republikanci planiraju napade na politiku administracije\nNovi repulikanski predsednik Predstavničkog doma Džon Bejner, okružen drugim republikanskim .iderima u Kongresu, 1. decembar 2010.\nPredsednik Barak Obama se sutra vraća sa odmora na Havajima na dužnost u Beloj kući. U sredu počinje da zaseda 112. Kongres Sjedinjenih Država – u novom sastavu i sa novim prioritetima. Republikanci će imati kontrolu nad Predstavničkim domom i brojniju manjinu u Senatu.\nPredsednik Obama se priprema da napusti državu „Aloha“... sa pruženom rukom ojačanim republikancima:\n„Spreman sam da radim sa svima iz obe partije, koji imaju dobru ideju i rešenost da je ostvare.“\nTa ponuda je već odbačena. Republikanci – koji sada kontrolišu Predstavnički dom – počinju rat. Preduzimaju trostruki napad na Obaminu administraciju - počev od reforme zdravstvenog osiguranja i prvog simboličnog glasanja za njen opoziv, a potom pokušaja da se osiguranje ukine – ukidanjem dotacija:\n„Rekli smo da ćemo rano izneti na glasanje opoziv zdravstvene reforme. To će se dogoditi narednih nedelja, pre predsednikovog govora o Stanju unije,“ kaže republikanski kongresmen Fred Apton.\nTo je čisto simbolično glasanje. Opoziv nikada ne bi mogao da prođe Senat, u kojem su većina i dalje demokrate.\nRepublikanski kongresmeni će moći da upute poruku, ali to neće biti zakon, kaže analitičarka Ejmi Volter;\n"Sledeća linija napada je smanjenje vladinih troškova i pretnja da će se vladi ukinuti pravo da pozajmljuje novac – sem ako se ne vraća tamo gde je bio pre paketa za stimulans ekonomije i spasavanja banaka."\nTreći talas napada su istrage.\nDarel Ajsa, novi republikanski predsednik Odbora za reformu vlade, planira pretrese o svemu – od prevara u zdravstvenonm osiguranju do naftne mrlje „Britiš petroleuma“.\nPostoje realne sličnosti sa 1994, kada se predsednik Klinton našao pred Kongresom koji kontrolišu republikanci. Tada je odigrana predstava koja se završila privremenim zatvaranjem vlade.


Arhiva - Tadašnji premijer Srbije Aleksandar Vučić na mitingu u Novom Sadu, 18. marta 2017.\nNajveći broj tekstova na naslovnicama u trećem kvartalu ove godine ima predsednik Srbije Aleksandar Vučić - ukupno 691, slede premijerka Ana Brnabić - 228 i ministar spoljnih poslova Ivica Dačić - 161, prenose srpski mediji.\nOvo su rezultati analize naslovnih strana štampanih medija u Srbiji, odnosno najnoviji "Kvartalni medijametar", na uzoraku od 1.991 tekstova sa naslovnica dnevnih novina.\nKad je reč o opozicionim liderima, od jula do septemrba najviše su bili zastupljeni Saša Janković - 175 tekstova i Vuk Jeremić - 95.\n"Treći kvartal 2017. obeležili su nastavak negativne kampanje ''Kurira'' protiv Aleksandra Vučića i njemu naklonjenih medija. Čak 44,86 odsto svih naslovnica ''Kurira'' bilo je posvećeno Vučiću," pokazuju rezultati istraživanja.\nKada je reč o političkim partijama, zabeležen je trostuko veći procenat negativnih tekstova o vladajućim strankama - 40 tekstova, odnosno 11,27 odsto od ukupnog broja tekstova, u poređenju sa opozicionim strankama - 22 teksta, odnosno 4,37 procenata.\nNajviše negativnih tekstova napisano je o SNS-u, njih 35, a što se tiče opozicije o DS - 10.\nOd stranih političara, najviše tekstova na naslovnicama ima američki predsednik Donald Tramp - 122, dok je na drugom mestu predsednik Rusije Vladimir Putin - 91.\nKad je reč o nedeljnicima, oni su, prema analizi, dominantno kritični prema vlasti, s izuzetkom nedeljnika "Pečat", koji je kritičan samo prema evropskoj politici vlasti.\n"Nedeljnici su aktivni učesnici političkog života u Srbiji i učestvuju u direktnoj promociji stavova opozicionih stranaka, imaju čvrstu uređivačku politiku, teme i akteri se konstantno predstavljaju na isti način i u istom vrednosnom kontekstu," zaključak je analize.\nPrema rezultatima balans je prisutan u samo 17,63 odsto svih tekstova iz uzorka.


Spoj istorije i modernog - NOVI amfiteatar na Elektrotehničkom fakultetu! 0 Podijeli Podijeli na facebook Podijeli na twitter Podijeli na viber Pošalji na mail\nElektrotehničkom fakultetu Univerziteta Crne Gore je okončano renoviranje jos jednog amfiteatra.\nSprovedenom rekonstrukcijom postojeće sale 204, dobijen je novi i moderni amfiteatar, koji će nositi ime profesora Mojsija Lazarevića, prvog dekana Elektrotehničkog fakulteta UCG i veoma važne ličnosti u procesu osnivanja i jačanja Elektrotehničkog fakulteta.\n"Amfiteatar osmišljen da predstavlja spoj istorije i modernog, pa njegove zidove krase originalni dokumenti iz personalnog dosije profesora Lazarevića, ali i važna akta koji se tiču osnivanja Elektrotehničkog fakulteta, imena prvih profesora i asistenata koji su sprovodili nastavni proces na Fakultetu, kao i prikaz prvih nastavnih planova. Na ovaj način želimo razviti svijest kod naših studenata o dugoj tradiciji Elektrotehničkog fakulteta i sačuvati od zaborava ljude kojima pripadaju prve stranice istorije Fakulteta", navidi se u saopštenju UCG-a.\nRkonstrukcija je izvršena sredstvima iz donacije Ministarstva nauke Crne Gore.\n"Naročitu zahvalnost dugujemo Ministarki dr Sanji Damjanović.Istorija Elektrotehničkog fakulteta i ličnosti poput profesora Lazarevića nas obavezuju da idemo naprijed i da stvaramo bolje radne uslove, kako bi naša budućnost bila još svjetlija od prošlosti", zaključuje se u saopštenju.\nRazočaravajući uslovi studiranja u Crnoj Gori


HomeRegionCrna Gora zabranila delovanje Ravnogorskog pokreta\nRavnogorski pokret registriran je 18. aprila ove godine u MUP-u, a Marković je u istakao da je rešenje o upisu doneto bez saznanja rukovodilaca MUP-a, javlja Radio Slobodna Evropa.\nOn dodaje da je u rešenju navedeno da je delovanje ovog Pokreta suprotno Ustavu, jer „zastupa i zagovara ideologiju koja predstavlja opasnost po nezavisnost, suverenost i ustavno uređenje Crne Gore, što izaziva opasnost po javni mir, javni poredak i javni moral“.\nInicijativu za zabranu rada Ravnogorskog pokreta formalno je pokrenula nevladina Građanska alijansa (GA) koja smatra da je reč o „nacionalističkom pokretu koji promoviše nacionalnu mržnju, zastupa ideologiju koja je tokom Drugog svetskog rata pobila hiljade nevinih i koju je kao takvu država proglasila fašističkom, i da je ta presuda i dalje pravosnažna“.\n„Kako država Crna Gora nije abolirala niti lustrirala četnički pokret, njihova registracija tj. njihovo delovanje je suprotno Ustavu Crne Gore pa u skladu sa tim podnosimo ovu inicijativu“, navedeno je u inicijativi Građanske alijanse o zabrani rada ovog pokreta.\nLokalnim samoupravama za inovacione kapacitete 209 miliona dinara


Kosović: "Bitno je da Partizan ruši redom" - Sportske.net\nKosović: "Bitno je da Partizan ruši redom"\nVezni fudbaler Partizana Nebojša Kosović kazao je da mu pohvale za dobro izdanje u duelu sa Napretkom prijaju ali da je uspeh ekipe na prvom mestu.\nZnate li kako izgleda trenutna tabela Lige B timova? Partizan maksimalanDobro pamti sve - Mateus i danas uživa kad Partizan pobedi Zvezdu!Ovako je ''Partizanov Ibra'' presudio NišlijamaLola "dolio ulje na vatru" podsećanjem na izjavu od pre deset godina!TAČKA KLJUČANJA - Evo gde bi Partizan i Zvezda mogli da se okliznu!\nFudbaleri Partizana u nedelju su upisali novi prvenstveni trijumf koji ih ostavlja u trci za šampionskom titulom. Crno-beli su u drugom poluvremenu srušili kruševački Napredak i tako vezali 31 utakmicu bez poraza.\n"To je zaista veliki niz. Mislim da ljudi i nisu svesni koliki je to uspeh i koliko je zapravo teško igrati svaku utakmicu sa saznanjem da se samo pobede broje i da alternativa ne postoji" kaže Nebojša Kosović.\nPartizan je u domaćem prvenstvu i Kupu nanizao 27 pobeda i 4 remija, a niz nepobedivosti započet je 27. avgusta prošle godine.\n"Da bi jedna ekipa to ostvarila mora da poseduje ozbiljan kvalitet, što mi svakako imamo, i da ozbiljno radi svaki dan bez izuzetka" dodaje Kosović.\nCrnogorski internacionalac postigao je gol u trijumfu nad Napretkom, ali posle svega u prvi plan ističe kolektiv i to što Partizan nastavlja borbu za trofeje.\nBrazilsko-crnogorska veza presudila Kruševljanima https://t.co/VRjYZFr9mC\n— Sportske.net (@sportske) April 30, 2017\n"Najviše sam ponosan što smo mi svi igrači zajedno složni da u nekoj našoj borbi stvorimo jak Partizan. To se oseća, zna, vidi i nešto što se podrazumeva u našoj svlačionici i da niko ne pomene na glas. Bitno je da Partizan ruši sve redom! Partizan u bilo kom takmičenju igra maksimalno motivisano i uvek na pobedu" rekao je Kosović.\nNarednu takmičarsku utakmicu crno-beli igraju u gostima protiv Javor Matisa, što će biti pretposlednje gostovanje Partizana u tekućoj sezoni.\n"Ivanjica je uvek jako teško gostovanje, ali opet ponavljam, Partizan uvek ide na pobedu i daćemo sve od sebe da tako i bude" zaključio je Kosović.\nČetiri kola pre kraja prvenstva Partizan je bodovno izjednačen sa vodećom Crvenom zvezdom koja ima prednost zbog činjenice da je ligaški deo sezone završila na prvom mestu.


Han: Našli smo rešenje sa Hrvatskom za poglavlje 23 - Nova Borba\nHan: Našli smo rešenje sa Hrvatskom za poglavlje 23\nKomesar za proširenje navodi da je dogovor sa Zagrebom postignut još sinoć\nEvropski komesar za pregovore o proširenju Johanes Han izjavio je danas da je sa Hrvatskom nađeno rešenje za otvaranje poglavlja 23 u pregovorima sa Srbijom, i istakao da formalnu odluku očekuje sledeće sedmice, a otvaranje poglavlja - do kraja juna.\nEvropski komesar je rekao da je sa Hrvatskom postignuto političko rešenje o pitanju otvaranja poglavlja 23 u pregovorima Srbije sa EU.\n- Našli smo rešenje sinoć. Očekujemo sledeće nedelje formalnu odluku o otvaranju poglavlja 23 sa Srbijom - izjavio je Han na pitanje novinara Tanjuga u Briselu.\nKomesar Han je objasnio da je Hrvatska "imala zabrinutosti", od kojih su neke već bile razjašnjeje prethodnih sedmica, a da je sinoć pronađena i formulacija rešenja, prihvatljiva za sve, kada je reč o pitanju generalne jurisdikcije.\nOn nije precizirao rešenje, odnosno nije obelodanio sadržaj formulacije.\nOtvaranje poglavlja 23 u pristupnim pregovorima Srbije sa EU bilo je zvanično blokirano od aprila ove godine, kada Hrvatska, jedina od 28 zemalja članica EU, nije dala svoju saglasnost za otvaranje ovog poglavlja koje se odnosi na pravosuđe i fundamentalna prava.\nZagreb je kao zvaničan razlog izneo rezerve kada je u pitanju zakon o regionalnoj jurisdikcije Srbije u procesuiranju ratnih zločina, zastupljenost hrvatske nacionalne manjine u Parlamentu Srbije i punu saradnju Srbije sa Tribunalom u Hag. Evropska komisija, koja je od početka govorila da ne može da prihvati ovakavo uslovljavanje Hrvatske, danas je ponovila da se njen stav kada su u pitanju merila za otvaranje poglavlja 23 sa Srbijom ostao isti.\n- U nacrtu zajedničke pregovaračke pozicije, koja je sada dogovorena sa Zagrebom, postojaće i odredba kojom se upozorava da ne sme biti diskriminacije u primeni ovog zakona - objašava Tanjugov izvor u Evropskoj komisiji.


Boris Jerinić Archives - BHDijaspora.net\nŽestoke najave iz Doboja: “Postat ćemo privredno najkonkurentniji u RS i BiH!”\nGradonačelnik Doboja sklopio dogovor sa Islamskom zajednicom BiH, vrijednost investicije više od 200.000 maraka!\nGradonačelnik Doboja Boris Jerinić i ministar raseljenih lica i izbjeglica Federacije BiH /FBiH/ Edin Ramić potpisali su danas sporazum o udruživanju sredstava u ukupnom iznosu od 100.000 KM za nastavak izgradnje dobojskog Medžlisa, započetog 15. maja 2015. godine. Grad Doboj obezbijedio je za ovu namjenu 49.000 KM, a federalno Ministarstvo 51.000 KM. Jerinić je ukazao […] More\nPredsjednik SNSD-a Milorad Dodik raspustio je Gradski odbor SNSD-a u Doboju i za predsjednika povjereništva ove stranke imenovao Obrena Petrovića, potvrdio je Srni Boris Jerinić, koji je imenovan za člana povjereništva. Jerinić, koji je i gradonačelnik Doboja, kaže da će prva sjednica povjereništva biti održana odmah nakon vaskršnjih praznika, a prisustvovaće joj predsjednik i potpredsjednik […] More\nSkupština grada Doboja “digla” ogroman kredit: Ozbiljni novci su u pitanju…\nSkupština grada Doboja donijela je danas odluku o kreditnom zaduženju od 4.100.000 KM, od čega će 3.600.000 KM biti utrošeno za neizmirene obaveze iz prethodnog perioda, a 500.000 KM za izgradnju sportske dvorane. Gradonačelnik Doboja Boris Jerinić rekao je da je odluka o kreditnom zaduženju dobila saglasnost Fiskalnog savjeta Republike Srpske i da je donesena […] More\nPotvrđeno: Dodik i Vučić dogovorili projekat za Doboj, grad se zadužuje za više od četiri miliona KM!\nSkupština grada Doboj usvojila je danas odluku o dugoročnom zaduženju grada u iznosu od 4.350.000 KM s ciljem finansiranja više kapitalnih projekata, od kojih najviše sredstava zahtijeva dogradnja sportske dvorane. Rok otplate kredita je 10 godina sa grejs periodom od dvije godine, uz obezbjeđenje otplate mjenicama. Za dogradnju sportske dvorane namijenjeno je oko 2.500.000 KM, […] More\nZavršeni vanredni izbori: Doboj ima novog gradonačelnika!\nNezavisni kandidat Boris Jerinić proglasio je pobjedu na vanrednim izborima za gradonačelnika Doboja. Jerinić se u obraćanju novinarima zahvalio građanima i političkim partnerima na podršci. Članovi izbornog štaba rekli da su da je Jerinić ostvario ubjedljivu pobjedu. Danijel Jošić, predsjednik Izbornog štaba Jerinića, kaže da na osnovu 70 posto obrađenih podataka Jerinić ima 18.000 glasova […] More


Osnovano udruženje građana “Veterani Zlatibora” – Vila As\nDogađaji • Info • Kultura • Muzika • Vesti • Video\nOsnovano udruženje građana “Veterani Zlatibora”\nJuče je u maloj sali Narodne biblioteke Ljubiša R Đenić u Čajetini održana osnivačka skupština udruženja građana za negovanje narodne tradicije “Veterani Zlatibora”. Udruženje je osnovalo 27 građana, koji su na osnivačkoj skupštini jednoglasno usvojili statut udruženja, i izabrali rukovodeće organe.\nZa predsednika skupštine je na predlog Canka Paunovića izabran Radojko Stojanović Bucko. On se prisutnima zahvalio na ukazanom poverenju i da će učiniti sve u svojoj moći da udruženje bude uspešno.\nSkupština je izabrala upravni odbor koji će činiti Ivana Starčević, Mira Stanković, Olivera Nikitović, Luka Vesović i Canko Paunović, za članove nadzornog odbora su izabrani Boriša Žilović, Svetlana Todosijević i Vesna Rosić.\nZa predsednika udruženja je izabran Canko Paunović koji je ujedno i predsednik upravnog odbora, a za potpredsednika udružena je izabran Luka Vesović.\nPredsednik UG “Vetarani Zlatibora” je za zlatibor.tv izjavio da sada predstoji priprema i uvežbavanje novih koreografija, nabavka nošnji. On je istakao da će se članovi udruženja potruditi da ove godine pripreme jedan celovečernji koncert sa prijateljima iz drugih kulturno-umetničkih društava. Paunović je najavio da bi udruženje moglo da ima prvi nastup već krajem maja u Šimanovcima, a da će krajem godine sigurno biti organizovan sada već 4.sabor folklornih ansambala veterana.


Svečano otvorena manifestacija “Živjeti savremeno” na Jadranskom sajmu - Vijesti | Radio Televizija Budva - Budva Crna Gora\nPosebno se želim zahvaliti izlagačima koji dolaze iz inostranstva. Izlagačima koji su ispoljili visok nivo spremnosti da savladaju brojne izazove i budu danas na sajmu u Budvi- naglasio je Bujković.\nSajamsku manifestaciju “Živjeti savremeno” ipsred Odbora direktora Jadrasnkog sajma svečano je otvorio član Odbora Husein Đoković\nSajam već duže od pet decenija predstavlja tačku susreta brojnih izlagača iz zemlje, regiona i svijeta. Gdje smo zajedno sa svojim izlagačima i dugogodišnjim parnerima upotpunjavali sajamsku manifestaciju bogatim programom, sa posebnim akcentom na modernost, udobnost, efikasnost i povoljnosti koje poslovanje i život čine uspješnim.\n“Želim da u ime Odbora diretora Jadranskog sajma čiji sam član, iskoristim ovaj trenutak i pozovem nadleže organe Opštine Budve, da naprave napor, kako bi zajednički našli rješenje da sačuvamo imovinu jadranskog sajma, čija je vrijednost neprocjenjva.”


RTV\t15.09.2019 14:05\nVučić je istakao, povodom sinoćnjeg protesta ispred Komore javnih izvršitelja, da su pristalice bivše vlasti "gipsirali" sve one koje su sami birali i koji su zakletvu polagali pred ministarkom pravde bivše vlasti.\nVučić je poručio onima koji su protestovali ispred Rektorata da neće biti intervencije koju priželjkuju sa idejom da pokažu da je navodno ugrožena autonomija Univerziteta.\nPomoći ćemo investicijama Pranjane i Gornji Milanovac\nVučićje najavio da će u narednom periodu biti urađeno nekoliko projekata i istakao da bi najvažnije bilo da u Gornji Milanovac stigne jedan manji investitor.\nTražićemo zajednički imenitelj i sa SAD i sa Albancima\nVučić je rekao je danas da će se, bez obzira na odlazak Džona Boltona sa funkcije, nastaviti razgovori sa američkom administracijom kako bi se našao neki zajednički imenitelj i sa njima i sa Albancima i obezbedio trajni mir.\nNa pitanje kako komentariše to što je Džon Bolton morao da napusti svoju funkciju, a radi se o čoveku koji je zagovarao, koliko-toliko, razgovore o razgraničenju i podeli Kosova, Vučić navodi da sa njim nije imao prilike da se sastane, već da su razgovarali telefonom.\n"Nama Srbima se dopadao njegov stav o Kosovu i zato ne razumem toliku sreću i sladostrast kod nekih koji su oduševljeni time što on više nije savetnik za nacionalnu bezbednost", rekao je Vučić.\nTražićemo neki zajednički imenitelj i sa Albancima i sa Amerikancima kako bismo obezbedili trajni mir ukoliko bude moguće,zaključio je Vučić.\nDeklaracija SDA važnija nego što je predstavljaju\nPredsednik Srbije rekao je da ne želi da daje izjave na prečac u vezi sa Deklaracijom Stranke demokratske akcije BiH, koja želi da vrati "Republiku BiH", sa administrativnim centrom u Sarajevu.\n"Želim prvo da pročitam dokument većinskog političkog predstavnika naroda BiH. Srbija poštuje Dejtonski mirovni sporazum i dogovor tri naroda - bošnjačkog, srpskog i hrvatskog", rekao je Vučić.\n"Ne želim da dajem izjave na prečac, mi se nikada nismo mešali u njihove odnose, ni kada je reč o NATO, ni u Severnoj Makedoniji ni u Crnoj Gori. To je izbor tih zemalja, mi o tome imamo naš stav", rekao je predsednik.


KRAGUJEVAC - Ispred zgrade gradske uprave u Kragujevcu u toku je protest građana koji su se, kako su naveli, okupili da izraze bunt zbog „prevara, laži i manipulacija vlasti koje više ne mogu više da trpe” a oko 22 sata dogodili su se i incidenti. Protest je do 22 časa bio miran, kada su demonstranti iz prvih redova gađali jajima i limenkama zgradu skupštine rada, a zatim razbili kamenicama dva prozora u prizemlju Policijske uprave i ubacili baklju. Policija na to nije reagovala, prenosi Beta. Pripadnika policije u uniformama nije bilo sve vreme trajanja protesta ispred skupštine grada. Mladi iz prvih redova su tokom protesta bili i najbučniji u skandiranju i zviždanju. Uzvikivali su „Vučiću spasi Srbiju i ubi se, lopove”, „Ubice”, „Gde si vam motke”, „Uhapsite Vučića” i


Vesti online / Vesti / Srbija / UNDP: Sa Kosova najviše boraca u Siriji\nUNDP: Sa Kosova najviše boraca u Siriji\nUticaj ekstremističkih grupa na Kosovu je uporan. Smanjen je broj onih koji sa Kosova odlaze da se pridruže teroristima na Bliskom istoku, ali znaci radikalizacije opstaju. Zbog direktnih poziva Islamske države na izvršenje napada kod kuće, verovatnaća od terorističkih napada je veća, neki su od osnovnih zaključka istraživanja koje je u okviru svog "Javnog pulsa" sproveo UNDP na Kosovu.\nNa poziv Islamske države ljudi sa Kosova rado idu u Siriju\nGlavni faktori koji pokreću na priključivanje radikalnim grupama su razočarenje u rad ključnih kosovskih vlasti, osećaj izolacije, kriza identiteta i ekstremistička indoktrinacija, nezaposlenost, siromaštvo, slab sistem obrazovanja, korupcija u institucijama, nedostatak organizovanih aktivnosti za mlade, kao i društvena stigmatizacija konzervativnih vernika.\n* Kosovo u pripravnosti: Islamisti pred vratima\n- Među faktore koji se odnose na žene ubrajamo obavezu udatih žena da se pridruže muževima, indoktrinaciju kroz nezvanična ili verska učenja preko interneta, kao i radikalizaciju članova porodice koja je umnogome rezultat manjka alternativnih aktivnosti unutar Islamske verske zajednice. Jedan od glavnih zaključaka o uticaju ekstremističke ideologije je da mladići koji nisu obavezno iz religioznih porodica, mogu biti podložni takvim uticajima i izmanipulisani od onih koji vrbuju ekstremnim tumačenjem verskih tekstova. Za razliku od njih, stariji i oni sa tradicionalnim verskim znanjem su manje skloni indoktrinaciji - zaključuje se još u istraživanju.\nRadikalne grupe i pojedinci održavale su svoje aktivnosti i u zvaničnim i u nezvaničnim verskim objektima. U većini slučajeva imame bira lokalno stanovništvo ili sponzori džamija, tako da Islamska verska zajednica nema uticaja na njihovo imenovanje. Studija o sprečavanju nasilnog ekstremizma na Kosovu analizira stavove građana o ovoj temi, a dopunjuju je zaključci tri fokus grupe organizovane januara 2017. u Prištini, Gnjilanu i Đeneral Jankoviću.\nKosovo ima oko 1,8 miliona stanovnika, sa više od 90 odsto stanovništva islamske veroispovesti. Policija Kosova navodi da je 316 stanovnika otišlo da se bori u ratovima u Siriji. Studija UNDP iz 2015. ukazuje da je sa Kosova da se bori na Bliskom istoku otišao da se bori najveći broj ljudi po glavi stanovnika u Evropi.\nAnkete iz 2012. i 2015. pokazivale su da društvo na Kosovu postaje religioznije, što je suproto u odnosu predratno stanje. Anketa UNDP iz 2014. pak ukazuje da svaki treći stanovnik veruje da postoji mogućnost da Kosovo postane meta terorista, a svaki sedmi da su povratnici ratišta potencijalna pretnja.\nSRBIJA Kosovski borci džihada (4): Srbi ne znaju šta se dešava\nEX YU Balkan kao džihad mašina\nPetak 30.06.2017. 20:46\nPa šta je tu čudno:to im je profesija,više ne prave sladoled


Usluge – Amimonter\n+381.37.442.865 +381.37.453.228 kancelarija@amimonter.rs Pon-Pet: 8h-16h\nAMI-MONTER se bavi izvođenjem svih vrsta radova uključujući građevinske, građevinsko-zanatske, instalaterske radove vodovoda i kanalzacije, elektro i mašinske. Prilikom izvođenja radova koristimo najkvalitetnije materijale i opremu i nastupamo kao lideri ili članovi konzorcijuma sa drugim firmama ili samostalno sa drugim izvođačima. U okviru izvođenja bavimo se izgrađnjom objekata po principu ključ u ruke, vršimo sanacije, rekonstrukcije i adaptacije objekata.\nAMI-MONTER se bavi izradom kompletnih građevinskih objekata od projektovanja do završnih radova. Naš stručan i iskusan tim zadovoljava najviše standarde u koordinaciji svih učesnika u procesu projektovanja i izgradnje objekata, vrši kontrolu svih izmena na projektu, obezbeđuje projektanstski i i stručni nadzor nad izvođenjem radova. Naši profesionalci prate razvoj projekta do puštanja u rad i dobijanja upotrebne dozvole.\nProjektantski tim AMI-MONTER-a projektuje sve tipove građevinskih objekata- javne, industrijske poslovne, stambene i poseduje stručnost i kompetentnost za izradu kompletne projektno-tehničke dokumentacije, idejnih rešenja, idejnih projekta i projekata za izvođenje. Za uspešno obavljanje ovih poslova raspolažemo timom stručnjaka i ekipom zaposlenih raznih stručnosti i kvalifikacija, a po potrebi i pod našim nadzorom angažujemo specijalističke firme za razradu posebnih detalja.\nNaš tim se bavi održavanjem kako građevinskih, tako i mašinskih i elektro instalacija do instalacija procesne tehnike. Vršimo popravku i montažu procesne opreme kao i usluge investicionog i procesnog održavanja. Naša ekipa sastavljena je od iskusnih profesionalaca koja poseduje stručnost i iskustvo i stoji vam na raspolaganju i pruža podršku u Rasinskom okrugu i okolini.\nNaš stručni konsultantski tim analizira stanje na terenu, nadzire projekat i vrši njegovu evaluciju tokom celog procesa izvođenja radova. Naši profesionalci nude stručne savete, analizu i preporuke kao i izradu projekata racionalizacije u fazi projektovanja i izvođenje radova.\nAMI-MONTER nudi rešenja za sve stambene i poslovne objekte u oblasi distribucije toplotne energije. Pružamo pomoć investitoru u planiranju i izgradnji objekata, vršimo naplatu prema isporučenoj količini toplotne energije od korisnika koristeći više modela. Naš sistem distribucije ispunjava najviše standarde i štiti životnu sredinu.\nAMI-MONTER posluje od 1988. godine i bavi se projektovanjem, inženjeringom, izvođenjem radova, distribucijom toplotne energije, održavanjem objekata i konsaltingom. Naši prioriteti u poslovanju su posvećenost najvišim standardima kvaliteta u realizaciji projekata kao i ispunjenje svih zahteva naših klijenata.\nAdresa: Kopaoničkih žrtava 4/8, 37000 Kruševac, Srbija\nTelefon: +381.37.442.865 +381.37.453.228


Pravila o zaštiti privatnosti – Sobe Divna, zvanični veb sajt | Pansioni u gradu Velika Mlaka\nOva Izjava o zaštiti privatnosti se odnosi na veb sajt www.sobedivna.com koji je u vlasništvu i kojim upravlja objekat Sobe Divna. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.sobedivna.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na izidora.mihajlovic@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na izidora.mihajlovic@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na izidora.mihajlovic@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Ministar inostranih poslova Ivica Dačić kazao je da je jutros jedan avion poleteo za Istanbul odakle će vratiti srpske državljane, a da će iz Srbije odvesti 150 Turaka koji su hteli da se vrate u svoju zemlju. Još jedan avion Er Srbije vratio se noćas iz Pariza sa 143 putnika i dve bebe.\n- Tim avionom ćemo vratiti Željka Obradovića sa porodicom - kazao je Dačić u jutarnjem programu TV Hepi dodajući da drugi sportisti, iako su ranije izražavali želju, kao i studenti, kada su čuli da treba da idu u karantin, zaključuju da im je bolje da ostanu tamo gde su.\n- Kada ovo rešimo praktično da će biti rešeno pitanje trenutne zaglavljenosti na aerodromima. Zatim ćemo videti šta ćemo još sa našim građanima u Abu Dabiju i Dohi - rekao je Dačić, dodajući da je odluka da se leti dva puta dnevno u cilju vraćanja naših građana.\nKo su prioriteti\nJavljaju se turisti od Perua do Tajlanda\n- Došli smo u situaciju da se javljaju naši turisti i ljudi koji se nalaze od Perua do Tajlanda. Na Tajlandu ima 155, u Japanu 13, na Baliju ima 44, koji su se javili kada im je, verovatno, istekao aranžman - kazao je on.\nDačić je rekao da dozvole koje Er Srbija ima za komercionalne letove ne važe i da moraju da se dobiju dozvole za humanitarne letove, a izmedju dva leta mora proći 12 sati.\n"Pohrlili oni koji nemaju rešen status"\n- Oni koji imaju rešen status boravka ne dolaze. To su uglavom oni koji nemaju rešen status, koji su boravili u EU na osnovu bezviznog režima i tamo radili neke poslove, a potom ostali bez posla - objasnio je on.\nPreneo je da su se i Albanci sa juga Srbije javljali za pomoć pri povratku, te da je zanimljiv i jedan mejl jednog Albanca iz tog dela Srbije, koji je Generalni konzulat u Cirihu zamolio da ga vrate u "milu Srbiju".\nJoš jedan avion iz Pariza stigao\nJoš jedan avion Er Srbije vratio se noćas iz Pariza sa 143 putnika i dve bebe, rečeno je Tanjugu u srpskoj aviokompaniji.\nAvion A319 sleteo je na beogradski aerodrom nešto posle ponoći, objavio je aerodrom "Nikola Tesla".\nU Er Srbiji kažu da se povratak aviona iz Istanbula sa našim građanima očekuje u 12.30 sati, a oko 15 časova i avion iz Šangaja koji nosi pomoć iz Kine za našu zemlju.\nTakođe, kasno popodne trebalo bi da poleti iz Beograda i avion ka Larnaki i Solunu, koji će dovesti naše građane iz Grčke.\n"Blic" saznaje: Svi srpski turisti koji su bili zarobljeni u Maroku USPEŠNO EVAKUISANI\n"IMA IH KOLIKO HOĆEŠ!" Korona virus zarobio srpske turiste širom sveta. DAČIĆ: Činimo sve da pomognemo!


UNICEF Serbia / Pancic\nBeograd, 20. novembar 2021 - Danas se u celom svetu, i u Srbiji, obeležava Svetski dan deteta. Ovo je dan kada je usvojena Konvencije o pravima deteta, najratifikovaniji dokument o ljudskim pravima u istoriji. To je dan kada se slavi napredak koji je postignut za decu, i kada se vođe država i vlada pozivaju da ispune obećanja koja su dali kada su ratifikovali Konvenciju i da se ponovo obavežu da će nastaviti da čine sve što je potrebno da ni jedno dete ne ostane isključeno.\nTokom proteklih decenija postignut je značajan napredak u pogledu stanja dece u oblastima zdravstvene zaštite, obrazovanja, i socijalne zaštite. Uprkos napretku, deca i mladi sada su suočeni sa novim izazovima – klimatskim promenama i zagađenju vazduha, obiljem lažnih i neproverenih informacija na društvenim mrežama, a pandemija COVID-19 doprinela je pogoršanju njihovog mentalnog zdravlja i zabrinutosti zbog povećanog siromaštva njihovih porodica i produbljivanja digitalnog jaza.\nDanas 61% dece uzrasta od 3-5 godina ide u vrtić. Procenat je značajno niži kada su u pitanju deca iz siromašnih porodica – tek 11%, a za decu iz romskih naselja samo 7%\nGalerija / Svetski dan deteta 2021


Islamska zajednica u Bosni i Hercegovini - Direktor Vakufske direkcije hfz.dr. Senaid Zajimović podnio tužbu protiv Fatmira Alispahića\nPublished in Oktobar 23, 2020\nSARAJEVO, 23. OKTOBRA (MINA) - Direktor Vakufske direkcije Islamske zajednice (IZ) u Bosni i Hercegovini hfz.dr. Senaid Zajimović podnio je tužbu nadležnom sudu radi naknade štete zbog klevete protiv Fatmira Alispahića, a i njemu lično zahtjev za ispravku izražavanja i demant objavljenih neistinitih navoda.\nSaopćenje za javnost hafiza Zajimovića prenosimo u cijelosti:\n"U mjesecu septembru 2020. godine Fatmir Alispahić je u emisiji zvanoj 'Defter hefte sa Fatmirom Alispahićem' na internet platformi YouTube objavio nekoliko video priloga sa sadržajima u kojima se iznose i prenose neistine i klevetnički sadržaj na štetu moga ugleda i časti, ali i na štetu ustanove kojom rukovodim (Vakufska direkcija), te mnogobrojne uvrede, bez bilo kakvog objektivnog i razumnog osnova ili opravdanja.\nOvi prilozi su samo jedan dio od onoga što je Fatmir Alispahić objavio u posljednjih mjeseci u navedenoj emisiji u okviru frontalnog medijskog i klevetničkog napada na organe Islamske zajednice, njenog poglavara, mene i druge vjerske službenike.\nPosebno je štetno što se izražavanje neistina iznijelo javno i netransparentno, kao i što su se ove neistine prenijele velikom broju lica putem YouTube internet platforme, internet portala i društvenih mreža, kako kod Fatmira Alispahića lično, tako i kod drugih lica, a što potvrđuje broj pregleda i dijeljenja (šerovanja).\nOvim putem obavještavam poštovanu javnost da sam po punomoćniku Harisu Kaniži, advokatu iz Travnika, podnio tužbu nadležnom sudu radi naknade štete zbog klevete protiv Fatmira Alispahića, a i njemu lično zahtjev za ispravku izražavanja i demant objavljenih lažnih navoda.\nSmatram da je neophodno da Fatmir Alispahić, na isti način na koji je objavio neistine, objavi i ispravku izražavanja, kao i da odmah sa interneta (You Tube) skine i ukloni objavljeni sadržaj, odnosno video priloge objavljene na internet platformi YouTube u emisiji 'Defter hefte sa Fatmirom Alispahićem', kao i da ih odmah izbriše i ukloni sa svih svojih profila i stranica na društvenim mrežama i sa svih svojih internet portala i blogova.\nSvako drugačije postupanje Fatmira Alispahića predstavljalo bi nastavak kršenja Zakona o zaštiti od kleveta i moga dostojanstva", kaže se u saopćenju za javnost direktora Vakufske direkcije hfz.dr. Senaida Zajimovića.


Radio Tivat | Partizan slab u Tel Avivu\n23 јан Partizan slab u Tel Avivu\nPosted at 21:36h in Međunarodni sport\tby\tweb master\nKošarkaši Partizana poraženi su od Makabija u Tel Avivu sa 88:67, u 4. kolu Top16 faze u Euroligi.\nCrno-bijeli su konkurentni bili samo u prvih pet minuta, a domaćin je meč prelomio u drugoj četvrtini koju je dobio sa 27:8. Partizan, koji je na ovom meču bio ponovo bez Duška Vujoševića, odigrao je veoma slabu utakmicu i nijednog trenutka nije ugrozio vođstvo Makabija koji je ostvario i 15. uzastopnu pobjedu u svim takmičenjima.\nTarens Kinsi i Bogdan Bogdanović ubacili su po 17 poena u sastavu srpskog šampiona, dok je Žofri Lovrenj dodao 11 uz 4 skoka. Na drugoj strani, samo su Aleks Tajus sa 16 i Tajris Rajs sa 15 poena bili dvocifreni.


Održivost veb projekata u Srbiji\nŠkola veb novinarstva Udruženja novinara Srbije organizuje povodom dodele diploma četvrtoj generaciji, ekspertski panel na temu “Održivost veb projekata u Srbiji” u ponedeljak, 14. marta 2010. godine od 13:00 u Međunarodnom pres centru UNS-a u Knez Mihailovoj.\nCilj panela je da otvori diskusiju o internet sajtovima kao biznis projektima u Srbiji, o njihovoj finansijskoj održivosti i mogućnosti usklađivanja interesovanja i potreba korisnika, kreatora sadržaja i oglašivača ili investitora.\nGde se ovi interesi susreću i poklapaju, koliko je moguće razvijati uspešne i održive projekte, koji svoje autore čine ispunjenim, korisnike zadovoljnim, a oglašivače i ulagače zainteresovanim? Takođe, pitanje je i koliko je danas u domaćim veb projektima prisutan cilj doprinosa pozitivnim promenama u društvu?\n13.00 – 13.15 Uvodna reč moderatora, predstavnika UNS-a a i IREX-a\n13.15 – 15.00 Panel diskusija\n15.00 – 15.15 Dodela diploma 4. generaciji škole WebNovinar\n15.15 – 16.00 Osveženje\nŠkola WebNovinar Udruženja novinara Srbije je jedinstven tromesečni kurs u Srbiji koji polaznike usavršava za karijeru u veb novinarstvu, veb PR-u i veb marketing, kroz predavanja vodećih veb profesionalaca.\nPanel su omogućili IREX i USAID.\ndesavanja Internet odnosi sa javnoscu online pr srbija\nOznake: desavanja Internet odnosi sa javnoscu online pr srbija


Grad Vranje dobija podršku u oblasti kulture - Dnevnik Juga\nPočetna / DRUŠTVO / Grad Vranje dobija podršku u oblasti kulture\nGrad Vranje dobija podršku u oblasti kulture\nS. Zdravković 06/11/2018\tDRUŠTVO, Vranje Ostavi komentar\nNa samom početku svoje posete Vranju, ministar kulture i informisanja Vladan Vukosavljević razgovarao je u maloj sali Skupštine grada sa gradonačelnikom dr Slobodanom Milenkovićem i njegovim saradnicima. Gradonačelnik Milenković je upoznao ministra sa realizovanim projektima u oblasti kulture, od kojih se izdvaja Muzej kuća Bore Stankovića, u čiju su rekonstrukciju Grad Vranje i nadležno ministarstvo uložili oko 5.3 miliona dinara.\nOn je najavio da Grad ima nameru da adaptira kompletnu kaldrmu u Baba Zlatinoj ulici i rekonstruiše Pribojčićevu kuću, što će upotpuniti ambijentalnu celinu u samom srcu Grada. Gradonačelnik Milenković je rekao i da su preko projekta “Gradovi u fokusu” izdvojena sredstva od oko 5.2 miliona dinara za zgradu Selamluka – Pašinog konaka, koja je takođe renovirana.\n“Sa kabinetom predsednice Vlade RS sarađujemo oko finansiranja završnih radova na zgradi Pozorišta u visini od 170 miliona dinara i očekujemo prvu predstavu vranjskog ansambla već u septembru naredne godine”, istakao je Milenković. Ministar Vladan Vukosavljević je pohvalio projekte koji dolaze iz Vranja. “Vaš grad ima ogromnu kulturnu tradiciju, ali je još važnije da ima i ljude koji žele da se ozbiljno bave unapređenjem kulture i mogu zasigurno reći da će Ministarstvo nastaviti da pruža punu podršku naporima i projektima koji dolaze iz Vranja”, rekao je ministar Vukosavljević.\nNa sastanku je bilo reči i o uređenju zgrade novog Doma kulture, koja će, prema projektu čiju izradu finansiraju Grad i EU PRO, prerasti u multimedijalni biznis centar. Ministar je najavio podršu ovakvom konceptu, imajući u vidu dimenzije objekta, kao i činjenicu da zgradu koriste i važne ustanove poput Biblioteke, Arhiva, Muzeja i Škole animiranog filma. Sastanku su prisustvovali i zamenik gradonačelnika Nenad Antić, predsednik Skupštine grada dr Dejan Tričković, gradska većnica Zorica Jović, načelnik Pčinjskog okruga Srećko Pejković, kao i saradnica za kulturu u kabinetu predsednice Vlade RS Milena Popović.\nPrethodni Prijave za „Izvor“ u Brestovcu\nSledeći U sredu dve ulice bez struje


Darkont -medija -knjigovodstveni propisi i tumačenja : Da li se obračun prosečne ponderisane cene radi ti na nivou svakog veleprodajnog objekta ili na nivou privrednog društva ?\n2. Da li bi obračun prosečne ponderisane cene za izlaz artikla sa zaliha trebalo vršiti na nivou svakog veleprodajnog objekta ili na nivou privrednog društva (uz formiranje jedne prosečne ponderisane cene)? (Mišljenje Ministarstva finansija, br. 011-00-246/2017-16 od 20.4.2017. god.)\nZakonom o računovodstvu („Sl. glasnik RS“, br. 62/13, u daljem tekstu: Zakon) uređuju se obveznici primene ovog zakona, razvrstavanje pravnih lica, organizacija računovodstva i računovodstvene isprave, uslovi i način vođenja poslovnih knjiga, priznavanje i vrednovanje pozicija u finansijskim izveštajima, sastavljanje, dostavljanje i javno objavljivanje finansijskih izveštaja i godišnjeg izveštaja o poslovanju, Registar finansijskih izveštaja, Nacionalna komisija za računovodstvo, kao i nadzor nad sprovođenjem odredbi ovog zakona. Odredbama člana 20. Zakona propisano je da za priznavanje, vrednovanje, prezentaciju i obelodanjivanje pozicija u finansijskim izveštajima, velika pravna lica, pravna lica koja imaju obavezu sastavljanja konsolidovanih finansijskih izveštaja (matična pravna lica), javna društva, odnosno društva koja se pripremaju da postanu javna, u skladu sa zakonom kojim se uređuje tržište kapitala, nezavisno od veličine, primenjuju MSFI. Izbor vrednosti po kojoj se zalihe robe vode u računovodstvu uređuje se internim aktom pravnog lica kojim se detaljnije uređuju računovodstvene politike. Uz finansijske izveštaje obelodanjuju se Napomene, u okviru kojih pravna lica navode informacije o usvojenim računovodstvenim politikama i usvojenim principima odmeravanja vrednosti zaliha.\nOvim putem ukazujemo na primenu MRS 2: Zalihe, kojim su detaljnije uređena pitanja načina računovodstvenog obuhvatanja zaliha. Paragrafom 25. MRS 2: Zalihe, navedeno je sledeće: „… Entitet koristi isti metod za sve zalihe koje su slične prirode ili koje entitet koristi u slične svrhe. Kada su u pitanju zalihe različite prirode ili upotrebe može da bude opravdana primena različitih metoda obračuna izlazne vrednosti zaliha.“ Dodatno ukazujemo na odredbe paragrafa 26. MRS 2: Zalihe, kojim je propisano da se, na primer, namena zaliha koje entitet koristi u jednom segmentu poslovanja može razlikovati od namene iste vrste zaliha u drugom segmentu poslovanja. Međutim, različitost geografskih lokacija zaliha (ili relevantnih poreskih propisa), samo po sebi, ne opravdava primenu različitih metoda obračuna izlaza zaliha. Imajući u vidu navedeno, zahtevi MRS 2: Zalihe odnose se na obavezu primene iste metode koja se koristi za obračun izlaza sa zaliha, ukoliko u jednom pravnom licu postoje na dva ili više mesta (magacina, pogona i sl.) iste vrste zaliha, koje imaju istu namenu. S tim u vezi, mišljenja smo da je neophodno da privredno društvo vrši obračun prosečne ponderisane cene za izlaz artikla sa zaliha na nivou svakog pojedinačnog objekta (magacina), odnosno da se u svakom od njih primenjuje jednoobrazna usvojena računovodstvena politika, kako bi se na realnoj osnovi i na transparentan način evidentirao izlaz artikla sa iste vrste zaliha. Odgovor u vezi sa primenom propisa dajemo prema podacima iznetim u zahtevu. Napominjemo da, shodno članu 8. stav 1. Zakona o Narodnoj skupštini („Sl. glasnik RS“, br. 9/10), Narodna skupština donosi autentično tumačenje zakona, kao i da, u skladu sa članom 80. stav 2. Zakona o državnoj upravi („Sl. glasnik RS“, br. 79/05, 101/07, 95/10 i 95/14), mišljenja organa državne uprave nisu obavezujuća.\nBilten SLUŽBENA OBJAŠNJENJA I STRUČNA MIŠLJENJA ZA PRIMENU FINANSIJSKIH PROPISA 4/2017 Ministarstvo finansija Srbije\nУслови да се пољопривредник евидентира за обавезу ...\nDa li se obračun prosečne ponderisane cene radi ti...


Austrija preuzima predsjedavanje Evropskom unijom - Vijesti.me\nTREĆE PO REDU "VOĐENJE" EU ZA BEČ\nAustrija danas preuzima polugodišnje predsjedavanje Evropskom unijom, a treće po redu "vođenje" Unije pada u osjetljivom trenutku, posebno zbog očekivanog završetka dogovora o Bregzitu i budžetu zajednice.\nPo treći put, nakon 1998. i 2006, Austrija će predsjedavati EU, ovaj put pod motom "Evropa koja štiti", sa migracijama i pitanjima bezbjednosti i konkurentnosti EU kao glavnim prioritetima, ali i s temom daljeg približavanja država Zapadnog Balkana EU.\nAustrija, koja se već duže angažuje oko regiona Zapadnog Balkana, želi da zadrži fokus koji je Bugarska tokom svog predsjedavanja usmjerila na ovaj region.\nAustrija, kako je ranije najavljivao kancelar Sebastijan Kurc, želi da postigne dalji napredak u pristupnim pregovorima Crne Gore i Srbije, ali i približavanju drugih država regiona Uniji.\nU jednom ranijem intervjuu austrijskim medijima Kurc je izrazio i želju da tokom predsjedavanja Austrije EU dođe i do značajnog pomaka u dijalogu Beograda i Prištine.\nOsim toga jedan od ciljeva zvaničnog Beča je i poboljšanje odnosa EU sa zemljama kao što su Rusija i Izrael.\nPredsjedavanje Austrije, međutim, dolazi i u trenutku kad vlada veliko nejedinstvo EU, piše Tanjug.\nZemlje poput Njemačke, Francuske i Luksemburga, kao i Španije su za snažnije jedinstvo u EU i evropska rješenja, zalažu se u politici prema izbjeglicama za solidarnost sa zemljama koje su posebno pogođene migracijama.\nNa drugoj strani nalaze se zemlje, među kojima je i Austrija, koje su usmjerene na "tanju i fokusiraniju EU".\nEU, kako je najavio austrijski kancelar, treba da se bavi velikim pitanjima, kao što je zaštita spoljnih granica ili spoljna politika, a da se povuče iz manjih pitanja koja treba da ostanu u nadležnosti nacionalnih vlada, regiona i lokalnih vlasti.\nIzazovi za Austriju\nZa Austriju će veliki izazov biti postizanje dogovora o budžetu EU za period 2021 - 2027, jer i Beč zahtijeva da se ne podižu uplate državama koje su neto uplatioci kao što je Austrija, a zbog istupanja Velike Britanije iz članstva.\nI Bregzit je velika tema sa kojom će se suočiti Austrija, pošto se očekuje da se postigne dogovor do oktobra, kako bi proces ratifikacije bio završen do kraja marta iduće godine.\nDa li će se u tome uspjeti za sada je neizvjesno, jer je i glavni pregovarač EU Mišel Barnije nedavno u Beču izrazio zabrinutost da li će uopšte doći do sporazuma.\nInače prethodna dva predsjedavanja Austrije EU bila su u vrijeme kriza - 1998. je u žiži interesovanja svjetske javnosti bio prije svega kosovski konflikt, a 2006. je predsjedavanje palo u vrijeme ustavne krize EU pošto su Francuzi i Holanđani odbili dogovor.\nTokom ovog predsjedavanja predviđeno je oko 300 skupova u Austriji, među kojima i 13 neformalnih savjeta.\nTroškovi predsedavanja se procenjuju na oko 43 miliona evra, a mediji spekulišu da bi mogli biti duplo veći.\nPočetak predsjedavanja označiće predaja "štafete" u Šladmingu, gdje će danas premijer Bugarske Bojko Borisov sa austrijskom kolegom Kurcom razgovarati o budućnosti Unije.\nPlaniran je piknik na planini Planaj, a u dolini će biti organizovan koncert.\nInače Kurc će 3. jula da se obrati Evropskom parlamentu u Strazburu, a 5. i 6. jula će evropski komesari doputovati u posjetu Beču.\nPrvi neformalni savjet ministara pravosuđa i unutrašnjih poslova biće održan od 11. do 13. jula u Insbruku, te će potom od 16. do 17. jula biti održan neformalni savjet o konkurentnosti u Beču.\nZatim je predviđen Savjet za zapošljavanje, socijalna pitanja, zdravstvo i zaštitu potrošača od 19. do 20. jula u Beču.\nKrajem avgusta Beč će biti domaćin neformalnog Savjeta za spoljna pitanja, a početkom septembra i Savjeta za omladinu, te 7. do 8. septembra Savjeta za privredu i finansije.\nOd 10. do 11. septembra u Beču će biti održan neformalni Savjet za zdravstvo, pa potom za saobraćaj, telekomunikacije i energiju od 17. do 18. septembra u Lincu.\nU Salcburgu će 20. septembra biti održan neformalni savjet na temu bezbjednosti, na kojem Austrija želi da predloži svoja rješenja migrantske krize i zaštite spoljnih granica.\nOd 23. do 25. septembra u dvorcu Hof u Donjoj Austriji biće održan neformalni Savjet za poljoprivredu i ribarstvo, a 5. oktobra Savjet za spoljnu trgovinu u Insbruku.\nZatim će 29. do 30. oktobra biti održan neformalni Savjet za saobraćaj, telekomunikaciju i energiju u Gracu, gdje će u istom periodu biti održan i Savjet za zaštitu životne sredine.\nOd 13. do 14. decembra biće održan zaključni Samit predsjedavanja Austrije u Briselu, gdje bi trebalo da se donesu najvažnije odluke iz ovog predsjedavanja.